Κορωνοϊός: Χιλιάδες επιβάτες παγιδευμένοι - Τρία κρουαζιερόπλοια σε καραντίνα\nΤρία κρουαζιερόπλοια βρίσκονται σε καραντίνα, ένα στην Ιαπωνία, ένα στο Χονγκ Χονγκ και ένα που πλέει στην Ανατολική Σινική Θάλασσα, χιλιάδες επιβάτες ζουν ένα πραγματικό θρίλερ.\nΤο Diamond Princess είναι αγκυροβολημένο στα ανοιχτά της Γιοκοχάμα, στην Ιαπωνία, με πάνω από 3.700 επιβαίνοντες (2.600 επιβάτες - 1.100 μέλη πληρώματος). Όπως ανακοίνωσε ο υπουργός Υγείας της Ιαπωνίας, Κατσουνόμπου Κάτο, 273 άτομα έχουν εξεταστεί για τον νέο κορωνοϊό και 61 είναι τα επιβεβαιωμένα κρούσματα. Το κρουαζιερόπλοιο είναι σε καραντίνα από τη Δευτέρα 3 Φεβρουαρίου και θα παραμείνει σε καραντίνα για τις επόμενες 14 ημέρες. Οι 61 ασθενείς ήδη άρχισαν να απομακρύνονται από το πλοίο, προκειμένου να μεταφερθούν σε ειδικές μονάδες σε νοσοκομεία της Γιοκοχάμα. Όσοι έχουν μείνει στο κρουαζιερόπλοιο είναι «φοβισμένοι και εξαγριωμένοι», όπως μεταδίδει το CNN, περνώντας την ώρα τους κάνοντας βόλτες στα καταστρώματα και φορώντας όλοι μάσκες.\nΣτο Χονγκ Χονγκ, οι 3.600 άνθρωποι που επιβαίνουν στο κρουαζιερόπλοιο World Dream είναι σε καραντίνα εδώ και τρεις ημέρες, αφότου κάποιοι προηγούμενοι επιβάτες βρέθηκαν θετικοί στον νέο κορωνοϊό. Τρία μέλη του πληρώματος απομακρύνθηκαν από το πλοίο και λαμβάνουν νοσοκομειακή θεραπεία. Όλοι οι επιβαίνοντες θα παραμείνουν στο πλοίο «μέχρι να ολοκληρωθεί η έρευνα», ανέφερε ανώτατο στέλεχος του υπουργείου Υγείας του Χονγκ Χονγκ.\nΠριν ελλιμενιστεί στο Χονγκ Χονγκ, το World Dream έδεσε σε πολλά λιμάνια σε Κίνα και Βιετνάμ. Στις 24 Ιανουαρίου, αφού είχαν επισκεφθεί αυτές τις περιοχές, πάνω από 4.400 επιβάτες αποβιβάστηκαν στο Χονγκ Χονγκ για να κατευθυνθούν στην ενδοχώρα της Κίνας. Και λίγο μετά, οκτώ από αυτούς εμφάνισαν συμπτώματα του νέου κορωνοϊού. Το πλοίο παραμένει δεμένο στο Χονγκ Χονγκ και είναι άγνωστο πότε θα του επιτραπεί να αποπλεύσει.\nκορωνοϊός, κρουαζιερόπλοια , καραντίνα


Αύξηση κατώτατου μισθού και επίδομα ανεργίας: Ο διπλός εμπαιγμός και τα κυβερνητικά σχέδια - Εργολαβικοί Εργαζόμενοι\nΟ υπουργός Εργασίας προανήγγειλε νομοθέτηση σχετικά με τις αλλαγές που προτείνει η έκθεση. Συγκεκριμένα, ο κ. Χατζηδάκης ανακοίνωσε αλλαγή στον τρόπο υπολογισμού και καταβολής του επιδόματος ανεργίας και σύνδεσή του με την κατάρτιση. Για την κατάρτιση δεν θα πούμε πολλά, γιατί έχουμε ήδη αναφερθεί αρκετές φορές. Αν και η κατάρτιση ανέργων και εργαζομένων μπορεί υπό προϋποθέσεις να είναι απολύτως αναγκαία, στην Ελλάδα αποτελεί μηχανισμό απορρόφησης κονδυλίων και κατασπατάλησης κεφαλαίων. Στο όνομα αυτού έχει δημιουργηθεί ένα νέο… επάγγελμα, αυτό του καταρτιζόμενου. Για την κατάρτιση, λοιπόν, δεν προσδοκούμε πολλά, με πιθανότερο επιγενόμενο την απόλυτη νομιμοποίηση ενός ομιχλώδους και αμαρτωλού τοπίου, όπου τα «σκόιλ ελικικού» θα φαντάζουν καινοτόμα προγράμματα.\nΔραστικό «μαχαίρι» στο επίδομα ανεργίας\nΑναφορικά με το σχέδιο Πισσαρίδη, αν και δεν υπεισέρχεται σε λεπτομέρειες, μπορούμε με ασφάλεια να προχωρήσουμε σε κάποιες εκτιμήσεις, ξεκινώντας από το επίδομα ανεργίας. Τι ισχύει σήμερα; Τι είναι το επίδομα ανεργίας σήμερα; Το επίδομα ανεργίας είναι ασφαλιστική παροχή. Ασφαλίζεται ο εργαζόμενος για τον κίνδυνο της ανεργίας, καταβάλλονται εισφορές από εργαζόμενο και εργοδότη και όταν ο εργαζόμενος χάνει τη δουλειά του λαμβάνει επίδομα ανεργίας για κάποιο χρονικό διάστημα και υπό κάποιες προϋποθέσεις.\nΤο σίγουρο είναι ότι για μισθό από 348,49 ευρώ και πάνω ο εργαζόμενος λαμβάνει επίδομα ανεργίας 399,25 ευρώ, συν τις προσαυξήσεις για τα μέλη της οικογένειας. Με το σχέδιο Πισσαρίδη, αν ο μέσος μισθός του εργαζομένου είναι 348,49 ευρώ, ο άνεργος θα λάβει επίδομα ανεργίας ίσο με το 55% του μέσου όρου του μισθού, δηλαδή 191,67 ευρώ. Απλούστατα, δηλαδή, ο εργαζόμενος, άνεργος πλέον, θα χάσει 208 ευρώ το μήνα από το επίδομα ανεργίας. Για μισθό έως 174,24 ευρώ ο εργαζόμενος σήμερα λαμβάνει επίδομα ανεργίας 199,75 ευρώ συν τις προσαυξήσεις, ενώ με το σχέδιο Πισσαρίδη θα λάβει 95,8 ευρώ! Ας δούμε, όμως, και την άλλη οπτική, από ποιο σημείο του μισθού και πάνω θα αυξάνεται το επίδομα ανεργίας. Το επίδομα ανεργίας θα αρχίσει να αυξάνεται ελάχιστα και προοδευτικά από μέσο μισθό 730 ευρώ και πάνω.\nΕπί της ουσίας, το επίδομα ανεργίας θα μειωθεί, σύμφωνα με τον χάρτη κατανομής των μισθών, για χιλιάδες φτωχούς εργαζόμενους, που θα χάσουν την εργασία τους, ενώ θα αυξηθεί λίγο ή πολύ παραπάνω για εργαζόμενους που ανήκουν σε υψηλότερα μισθολογικά κλιμάκια. Η αύξηση του επιδόματος ανεργίας θα είναι κοινωνικά ορατή για μέσο όρο μισθών κατά την προηγούμενη τριετία άνω των 1.000 ευρώ! Επιπλέον, με τον μέσο όρο του μισθού της προηγούμενης τριετίας (ο οποίος θα λαμβάνεται υπόψη για τον καθορισμό του ύψους του επιδόματος ανεργίας, σύμφωνα με την έκθεση Πισσαριδη), θα είναι εξαιρετικά δύσκολο, υπό τις παρούσες εργασιακές συνθήκες, να επιτευχθεί τελικά αύξηση.\nΣυζήτηση σε σωστή βάση\nΤο επίδομα ανεργίας και ο τρόπος που δίνεται μέχρι σήμερα έχει πολλές παθογένειες σε βάρος των ανέργων. Καταρχάς, το γεγονός ότι μόνο το 10%-14% των ανέργων λαμβάνει επίδομα ανεργίας, αποτελεί πρόβλημα. Ένα άλλο πρόβλημα αποτελεί το ύψος του επιδόματος ανεργίας, μιας και το επίδομα ανεργίας με βάση τα 400 ή τα 480 ευρώ με δύο παιδιά, δεν δημιουργεί συνθήκες αξιοπρεπούς διαβίωσης. Άρα, μια συζήτηση για τη βελτίωση των όρων χορήγησης των επιδομάτων ανεργίας θα ήταν χρήσιμη, αν φυσικά αυτή η συζήτηση διεξαγόταν όχι στη βάση επιστημονικών ιδεοληψιών και ταξικής οπτικής, αλλά στη βάση της κοινωνικής δικαιοσύνης, της ποιότητας ζωής και της αξιοπρεπούς διαβίωσης.\nΠάμε τώρα στις τελευταίες εξελίξεις και την αύξηση του κατώτατου μισθού κατά 2%. Η τελευταία αύξηση του κατώτατου μισθού έγινε το 2019 και ήταν 11%. Τότε καταργήθηκε και ο υποκατώτατος μισθός, η ντροπή της μισθωτής εργασίας.\nΗ αύξηση του κατώτατου μισθού κατά 13 ευρώ μηνιαίως, επιφέρει αύξηση κατά 8 ευρώ μηνιαίως ή 26 λεπτά ημερησίως στο επίδομα ανεργίας. Υπενθυμίζουμε ότι επίδομα ανεργίας κατά τον Ιούνιο του 2021 έλαβε το 7,2% του συνόλου των εγγεγραμμένων ανέργων, δηλαδή μόλις 65.000 από τους 948.000 άνεργους, ένα μικρό, δηλαδή, ποσοστό του συνόλου των ανέργων, ένα πολύ μικρό ποσοστό.\nΗ αύξηση του κατώτατου μισθού κατά 13 ευρώ το μήνα ή 52 λεπτά τη μέρα αποτελεί εμπαιγμό. Διπλό εμπαιγμό, όμως, αποτελεί και η συνεπακόλουθη αύξηση του επιδόματος ανεργίας κατά 8 ευρώ μηνιαίως ή 26 λεπτά τη μέρα! Οι πραγματικές ανάγκες των εργαζομένων και των ανέργων είναι προφανώς πολύ πάνω από τη συμβολική αύξηση.\nΤι ακριβώς συμβολίζει, δεν ξέρω! Και ποιο πρόβλημα λύνεται με συμβολισμούς, πάλι δεν ξέρω!\nΠάντως, έτσι για να μην ξεχνάμε, 20 εκατ. ευρώ δόθηκαν στα ΜΜΕ για να διαφημίζουν τα «σύμβολα»… (συμ)βολικότατα!\nΤου *Γιώργος Μακράκης Από www.asfalistiko.gr\nPrevious Σε αναστολή εργασίας άνευ αποδοχών οι εκπαιδευτικοί χωρίς εμβολιασμό\nNext Τράπεζες: Κλείνουν δεκάδες καταστήματα τον Αύγουστο, «πράσινο» από την κυβέρνηση


Γίνε Συνεργάτης | Δούλεψε μαζί μας | Μπες στην Ομάδα – Theskati.gr\nHomeΓίνε Συνεργάτης | Δούλεψε μαζί μας | Μπες στην Ομάδα\nΗ Δική σου Online Επιχείρηση !\nΞεκίνα να χτίζεις μαζί μας την δικιά σου Online χαμηλού κόστους επιχειρηματική ευκαιρία στον τομέα “Work from Home” (δουλειά από το σπίτι) με τη μέθοδο του Affiliate Marketing !\nΑν σου αρέσει το Online Marketing και ψάχνεις μια ευκαιρία να πραγματοποιήσεις τα όνειρα και τους στόχους σου συμμετέχοντας σε κάτι πρωτοποριακό τότε είναι η κατάλληλη στιγμή για να συνεργαστούμε.\nΑν σου αρέσει να φτιάχνεις και να πουλάς Websites για επιχειρήσεις, να τους φτιάχνεις τα Sales Funnel (αγωγούς πωλήσεων) και να προωθείς υπηρεσίες Internet Marketing τότε επικοινώνησε μαζί μας για να σου δώσουμε της κατάλληλες πληροφορίες.\nΣε ενδιαφέρει η προοπτική να δημιουργήσεις εισόδημα από το Internet, αν ΕΧΕΙΣ κάποιον να σου δείξει ΑΚΡΙΒΩΣ πώς να το κάνεις;\nΓιατί online επιχείρηση?\nΔεν απαιτεί επένδυση δεκάδων χιλιάδων ευρώ για να ξεκινήσεις.\nΛειτουργικά έξοδα είναι σχεδόν ανύπαρκτα.(χωρίς stock εμπορευμάτων, ενοίκια, κοινόχρηστα, κοκ)\nΔουλεύεις τοπικά με εξωστρεφή προσανατολισμό.\nΔεν έχεις γεωγραφικό περιορισμό\nΗ επιχείρηση σου είναι ανοιχτή 24 ώρες την ημέρα, 7 ημέρες την εβδομάδα, 365 μέρες το χρόνο.\nΧρειάζεται συνήθως ελάχιστο φυσικό χώρο.\nPart Time χωρίς να αφήσεις την κύρια δουλειά σου.\nΤο επιχειρηματικό μας μοντέλο έχει όλα τα πλεονεκτήματα του Franchise αλλά κανένα από τα μειονεκτήματά του.\nΕίναι συμβατό κι ευθυγραμμισμένο με τις σημερινές τάσεις της αγοράς αξιοποιώντας στο μέγιστο τη δυναμική του Internet..\nΈχουμε σύστημα εκπαίδευσης νέων συνεργατών που παράγει σταθερά νέους επιτυχημένους συνεργάτες. Μην πειραματίζεστε, ξεκινήστε σωστά μαζί μας !\nOMS Marketing System Ένα ολοκληρωμένο σύστημα E-mail Marketing. Οι επιχειρήσεις συλλέγουν κι επεξεργάζονται στοιχεία Πελατών ή υποψηφίων πελατών, δημιουργούν Αγωγούς Πωλήσεων (με landing page, sale page) κι εκτελούν εποικοδομητικά email marketing Αυτοματοποιημένα (με autoresponder) ή με μαζικές αποστολές (newsletter). Απόλυτα συμβατό με τον γενικό κανονισμό για την προστασία των προσωπικών δεδομένων (GDPR)!\nWebinar Πλατφόρμα για Ζωντανές Online Συναντήσεις. Ιδανική για επαγγελματικές παρουσιάσεις, εκπαιδεύσεις και τηλεδιασκέψεις με δυνατότητα διασύνδεσης άνω των 150 συμμετεχόντων, είναι ένα πρόγραμμα που λύνει τα χέρια σε όσους δουλεύουν από απόσταση!\nAutomated Webinar Είναι ένα πρόγραμμα αναπαραγωγής Μαγνητοσκοπημένων Παρουσιάσεων(webinar), σε περιβάλλον που φαίνεται live.\nValid Polls Το απόλυτο εργαλείο Viral Marketing. Ιδανικό για δημιουργία δημοσκοπήσεων, ερωτηματολογίων, διαγωνισμών κλπ. Δημιούργησε μια καμπάνια κι άσε τους συμμετέχοντες να κάνουν τη διαφήμιση για σένα!\nMy Online Coach Ειδικό πρόγραμμα για όσους ασχολούνται με τις πωλήσεις. Προσωπικός προπονητής κι υπηρεσίες γραμματέως ταυτόχρονα. Βάζεις τον στόχο σου και θα σου βγάλει τη διαδρομή. Σε βοηθάει να οργανώσεις τη δουλειά σου καθημερινά και να ελέγχεις την αποδοτικότητα της ομάδας σου!\nWebsite Πλατφόρμα Δημιουργίας και Φιλοξενίας Website και E-shop. Φτιάχνεις το ηλεκτρονικό κατάστημα και το website σε λίγα μόλις λεπτά, στη φθηνότερη τιμή της αγοράς με προμήθειες ως 80% !\nApp Builder Εφαρμογές για android & ios κινητά. Ένα καταπληκτικό πρόγραμμα δημιουργίας mobile εφαρμογών, για ν’ αποκτήσει κάθε επιχείρηση το δικό της mobile application !\nLive Chat Ο πιο άμεσος κι αποτελεσματικός τρόπος επικοινωνίας με τους επισκέπτες μιας ιστοσελίδας. Online λογισμικό εξυπηρέτησης πελατών, για εύκολη πλοήγηση στον ιστότοπο και στους αγωγούς πωλήσεων !\nMy Appointments Πρόγραμμα Online Ραντεβού. Δίνει στους πελάτες τη δυνατότητα να κλείνουν ραντεβού online 24/7/365. Τους επιτρέπει να επιλέγουν εκείνοι την ώρα του ραντεβού και να προπληρώνουν για τις υπηρεσίες που θα λάβουν μεταγενέστερα !\nΔεν απαιτούνται ιδιαίτερες τεχνικές γνώσεις!\nΤην τελευταία 5ετία στην Ελλάδα και την Κύπρο, έχουν πετύχει άνθρωποι κάθε ηλικίας, κάθε επαγγέλματος, κάθε οικονομικής και κοινωνικής κατάστασης. Άνθρωποι ελεύθεροι ή παντρεμένοι, με παιδιά ή χωρίς. Άνθρωποι πολυάσχολοι ή εντελώς εσωστρεφείς, με πτυχία ή χωρίς, έχουν όλοι την ίδια ευκαιρία.\nΤι θα κερδίζω?\nBusiness Product Commission. Ετήσια ατομική προμήθεια 80% για σύσταση εργαλείων σε επιχειρήσεις!\nAppreciation Bonus. Μηνιαία αμοιβή για προσωπικές συστάσεις καταναλωτών. Συστήνοντας το πρόγραμμα σε 3 νέους πελάτες, δε θα ξαναπληρώσεις ποτέ συνδρομή !\nΜatrix Bonus. Πρόγραμμα δικτύωσης κι ανάπτυξης σε πολυεπίπεδο σχήμα 3×8, το οποίο αποδίδει κέρδος τόσο από τις δικές σου συστάσεις, όσο κι από τις συστάσεις της υπόλοιπης ομάδας (ακόμη κι αν εσύ δε συστήσεις ποτέ κανέναν) !\nMatching Bonus. Αμοιβή επί της εκατό, επί των κερδών του matrix κάθε συνεργάτη που θα συστήσεις προσωπικά. Η αμοιβή αυτή αποδίδει τεράστιο κέρδος, αφού αναλογεί μέχρι και στο 50% των κερδών του matrix κάθε θυγατρικής σου. Αν τους βοηθήσεις να κερδίσουν, θα κερδίσεις κι εσύ !\nLeadership Bonus. Για όσους ηγούνται κι οδηγούν ομάδες δουλεύοντας επαγγελματικά, έχει μοναδικά bonus ηγεσίας, που εκτείνονται σ’ ολόκληρο το γενεαλογικό δέντρο. Τα bonus ηγεσίας παρέχονται υπό προϋποθέσεις, σε άπειρο πλάτος κι άπειρο βάθος !\nCar Bonus. Ένα εντυπωσιακό bonus αυτοκινήτου, με σκοπό την επιβράβευση των επαγγελματιών συνεργατών. Δημιούργησε τη δική σου ομάδα κι επίλεξε ότι μάρκα αυτοκινήτου θες, ότι χρώμα θες, ότι τύπο θες!\nUpgrade Commissions. Τεράστιες αυτόματες εφ’ άπαξ προμήθειες 16% έως 80%, για τους συνεργάτες που βοηθούν νέα μέλη ή επιχειρήσεις, να ενεργοποιήσουν επιπλέον προγράμματα!\n*Τα Bonus λειτουργούν αθροιστικά.\nΘέλεις να δεις περισσότερα πριν αποφασίσεις?\nΔες της πληροφορίες (εδώ)


Γενική συζήτηση για το Redmi Note 5 (Whyred) - Σελίδα 59 - RedMi Note 5/PRO (Whyred) - Xiaomi-Miui.gr\n59Σελίδα 59 από τις 87\nΙουλ 8th 2018, 5:26pm\nΟκ. Δεν αλλάζει κάτι. Ξεκλείδωτο με επίσημο τρόπο είναι πλέον.\nΙουλ 8th 2018, 5:27pm\nΤώρα βάζω custom recovery κ φλασαρω έτσι δεν είναι;\nΙουλ 8th 2018, 5:31pm\nΝαι. Σύνδεσε και το Mi Account σου με το κινητό και είσαι άρχοντας.\nΙουλ 8th 2018, 5:34pm\nΔεν το κατάλαβα αυτό... Έχω βάλει ήδη στους λογαριασμούς το Mi account... Θέλει τίποτα άλλο;\nΙουλ 8th 2018, 5:35pm\nΟκ αυτό εννοούσα!\nΙουλ 8th 2018, 5:47pm\nΤώρα είμαι στη δουλειά... Αύριο θα κατεβάσω την ρομ... Ποια να κατεβάσω;\nΙουλ 8th 2018, 7:07pm\nΚατι που παρατήρησα μέρα από 3 περίπου μέρες χρήσης μετά την αναβάθμιση σε 9.5.17.0 είναι ότι το lag ελαχιστοποιηθηκε και επίσης η λειτουργία πλήρους οθόνης δεν λαγκαρει όπως πριν έχει βελτιωθεί αρκετά. Και τέλος η ελεύθερη μνήμη στην έκδοση με τα 3gb είναι 1.2 με 1.3 GB available\nΙουλ 9th 2018, 6:27am\nΛοιπον ειδα καποιον οδηγο απο εσας και μπηκα στο mi account και απενεργοποιησα\nτην ευρεση κινητου και δεν ζητουσε πλεον κωδικο..Ημουν με wifi 2 ωρες και οτι κωδικο εικονας εβαζα μου τον\nεν τελει περασα αυτην την ρομ\nπερασα και το magisk.\nΒλεπω ομως αρκετα χαμηλη αποκριση στο touch και πολυ λαγκαρισμα..\nνα συμπληρωσω οτι την περασα μετα το ξεκλειδωμα bootloader που ειχε γινει reset to κινητο..\nΤι προτεινετε για την ρομ? Να βαλω καποια αλλη? η να περιμενω?\nXiaomi_Redmi_3S Xiaomi_Redmi_Note_5/Pro Xiaomi_Redmi_Pro\nΙουλ 9th 2018, 9:44am\nΈχει παιδικές ασθένειες ακόμα η MIUI 10. Δεν έχω δει κάποιο σοβαρό bug ακόμα αλλά πρέπει να ζήσεις με το λαγκαρισμα ώσπου να στρώσουν τα πράγματα. Αν δεν θέλεις, γύρισε πίσω σε MIUI 9.5\nΙουλ 9th 2018, 10:13am\nΟ/H George 21 έγραψε:\nΤις περιττές εφαρμογές τύπου Google πως τις απενεργοποιούμε??\nΒρήκα αυτή την εφαρμογή στο google play η οποία μας βοηθά να απενεργοποιήσουμε τις bloatware εφαρμογές, όπως το google music, google videos κλπ, η οποία δουλεύει άψογα και το κυριότερο, δε θέλει root.\nΙουλ 9th 2018, 12:55pm\nΟ/H STOLIS έγραψε:\nΔοκιμάστε αυτό που ξεκίνησα να φτιάχνω και πείτε μου αν λειτουργεί με τις εφαρμογές της Google. => Bloatware Removal Tool\nΙουλ 9th 2018, 12:59pm\nΒρήκα αυτή την εφαρμογή στο google play η οποία μας βοηθά να απενεργοποιήσουμε τις bloatware εφαρμογές, όπως το google music, google videos κλπ, η οποία δουλεύει άψογα και το κυριότερο, δε θέλει root.details?id=com.learnpainless.system\nΘα το δοκιμάσω το απόγευμα στο σπίτι!\nΙουλ 16th 2018, 6:01am


Εσκομπάρ ιπποπόταμοι: Ο προστάτης τους πέθανε, αυτοί πολλαπλασιάζονται - Sportlive.gr\nΟι ιπποπόταμοι δεν είναι ενδημικό είδος της Κολομβίας, αντιθέτως ζουν στην Αφρική. Φαίνεται όμως πως ο βαρόνος της κοκαΐνης Πάμπλο Εσκομπάρ είχε άλλη άποψη. Ανάμεσα στα πολλά κτίρια… αναψυχής που είχε κατασκευάσει τη δεκαετία του 1980 το πιο αξιοπερίεργο είναι ο ιδιωτικός του ζωολογικός κήπος, τον οποίο γέμισε εξωτικά ζώα. Στον ζωολογικό κήπο ο Πάμπλο Εσκομπάρ εισήγαγε και έναν αρσενικό και τρεις θηλυκούς ιπποπόταμους. Ο Πάμπλο Εσκομπάρ σκοτώθηκε σε ανταλλαγή πυρών με την αστυνομική ομάδα που τον καταδίωκε το 1993, αλλά η ζωολογική του… παράδοση παρέμεινε. Μετά τον θάνατό του, παρότι πολλά εξωτικά ζώα μεταφέρθηκαν αλλού, οι ιπποπόταμοι παρέμειναν εκεί, καθώς ήταν δύσκολο να πιαστούν και να μεταφερθούν.\nΗ προσαρμογή τους στο περιβάλλον και στις τοπικές συνθήκες αποδείχθηκε εξαιρετικά επιτυχημένη. Τόσο μάλιστα που πλέον διατυπώνονται ισχυρές ανησυχίες τόσο για τις περιβαλλοντικές επιπτώσεις της παρουσίας τους όσο και για την ασφάλεια των ανθρώπων. Οι ιπποπόταμοι έχουν εξαπλωθεί περίπου 100 μίλια ανατολικά από την αρχική τοποθεσία τους και ο πληθυσμός τους αυξάνεται σταθερά. Πλέον ο αριθμός τους έχει φτάσει τους 80 με αυξητικές τάσεις. Παράλληλα, ο τοπικός πληθυσμός φαίνεται πως τους συνήθισε και αποτελούν ατραξιόν, πάνω στην οποία προσκρούουν οι όποιες κυβερνητικές εξαγγελίες για στείρωση ή θανάτωσή τους.\nΕσκομπάρ ιπποπόταμοι: Περιβαλλοντικές επιπτώσεις\nΣύμφωνα με μία νέα μελέτη από Μεξικανούς και Κολομβιανούς επιστήμονες, οι ιπποπόταμοι πρέπει να θανατωθούν ώστε να αποφευχθούν αρνητικές συνέπειες μακροπρόθεσμα, ωστόσο άλλοι επιστήμονες καλούν για πρόγραμμα στειρώσεων ώστε να ελεγχθεί ο πληθυσμός τους. Εκφράζονται φόβοι ότι θα εξαπλωθούν σε όλη την Κολομβία αν δεν ληφθούν μέτρα. Στη μελέτη γίνεται λόγος για τις αρνητικές συνέπειες των λυμάτων των ιπποπόταμων στα ποσοστά οξυγόνου στο νερό – γεγονός που ενδέχεται να επηρεάσει τα ψάρια και ως εκ τούτου τους ανθρώπους και κρούουν τον κώδωνα του κινδύνου για πιθανή μετάδοση ασθενειών στους ανθρώπους.\nΕσκομπάρ ιπποπόταμοι: Κίνδυνος για τις καλλιέργειες και τους ανθρώπους\nΠαράλληλα οι ιπποπόταμοι αποτελούν κίνδυνο για τις καλλιέργειες, ενώ το 2020 ένας άνδρας τραυματίστηκε σοβαρά μετά από επίθεση. Παρότι οι συγγραφείς της μελέτης προτείνουν ευθανασία, ο Enrique Zerda Ordóñez, βιολόγος από το Εθνικό Πανεπιστήμιο της Κολομβίας, κάνει λόγο για «εύκολη επιλογή» και αντιπροτείνει ένα πρόγραμμα στειρώσεων. Παρότι κάτι τέτοιο δεν είναι εύκολο, πιστεύει πως είναι «εφικτό και απαραίτητο» να γίνει τώρα πριν ο πληθυσμός τους αυξηθεί περαιτέρω. «Προς το παρόν οι αρχές δεν πιστεύουν πως είναι πρόβλημα», αναφέρει. «Αλλά στο μέλλον, αν θα έχουμε 400 ή 500 ιπποπόταμους, τότε θα αποτελούν μία απειλή για τα άλλα είδη που υπάρχουν στην περιοχή».\nΒΑΡΟΝΟΣ ΤΗΣ ΚΟΚΑΪΝΗΣ\nΕΣΚΟΜΠΑΡ ΖΩΟΛΟΓΙΚΟΣ ΚΗΠΟΣ


Χ.Α: Ανοδικά, βελτίωση στα ομόλογα - ΧΡΗΜΑΤΙΣΤΗΡΙΟ ΑΘΗΝΩΝ - XrimaOnline.gr\nΧ.Α: Ανοδικά, βελτίωση στα ομόλογα\nΧΡΗΜΑΤΙΣΤΗΡΙΟ ΑΘΗΝΩΝ UPD 13:46 10/07/18, 12:48\nΑνοδικές τάσεις καταγράφουν οι τιμές των μετοχών στη χρηματιστηριακή αγορά η οποία κινείται πάνω από τα επίπεδα των 750 μονάδων.\nΗ βελτίωση στα ελληνικά ομόλογα με το 10ετές να υποχωρεί στο 3,80% επιδρά θετικά στο ΧΑ .\nΥπεραποδίδουν οι μετοχές της Coca Cola HBC και της Eurobank.\nO Γενικός Δείκτης Τιμών στις 12:45, διαμορφώνεται στις 755,19 μονάδες σημειώνοντας άνοδο 0,73%.\nΗ αξία των συναλλαγών ανέρχεται στα 7,27 εκατ. ευρώ.\nΟ δείκτης υψηλής κεφαλαιοποίησης σημειώνει άνοδο σε ποσοστό 1,07%, ενώ ο δείκτης της μεσαίας κεφαλαιοποίησης ενισχύεται σε ποσοστό 0,24%.\nΑπό τις μετοχές της υψηλής κεφαλαιοποίησης τη μεγαλύτερη άνοδο καταγράφουν οι μετοχές της Coca Cola HBC(+2,26% στα 29,800 ευρώ), της Eurobank(+1,61% στα 0,8545 ευρώ) και του ΟΤΕ (+1,33% στα 10,660 ευρώ).\nΑντιθέτως τη μεγαλύτερη πτώση καταγράφουν οι μετοχές της Aegean Airlines(-1,77% στα 8,320 ευρώ), της ΑΔΜΗΕ (-0,91% στα 1,738 ευρώ) και του ΟΛΠ (-0,83% στα 16,640 ευρώ).\nΑπό τους επιμέρους δείκτες, τη μεγαλύτερη άνοδο σημειώνουν οι δείκτες των Τροφίμων (+2,02%) και της Υγείας (+1,57%), ενώ τις μεγαλύτερες απώλειες καταγράφουν οι δείκτες των Υπηρεσιών Κοινής Ωφέλειας(-0,49%) και του Πετρελαίου(-0,24%).\nΤο μεγαλύτερο όγκο συναλλαγών παρουσιάζουν η Εθνική και η Eurobank με 3.840.742 και 747.332 μετοχές, αντιστοίχως.\nΤη μεγαλύτερη αξία συναλλαγών σημειώνουν η Εθνική με 998.495 ευρώ και η Alpha Bank με 889.415 ευρώ.\nΑνοδικά κινούνται 49 μετοχές, 24 πτωτικά και 18 παραμένουν σταθερές.\nΤη μεγαλύτερη άνοδο καταγράφουν οι μετοχές: Ειδησεοφωνική Ελλάς+9,62%, Attica Συμμετοχών +9,49% και Κυριακούλης+8,00%.\nΤη μεγαλύτερη πτώση σημειώνουν οι μετοχές: Audiovisual -8,26%, F.G. Europe -5,66% και Νηρεύς-5,37%.


Τηλεόραση Samsung QLED 75" 8K QE75Q800T | Public\nΤηλεόραση Samsung QLED 75" 8K QE75Q800T\nΗ Samsung QLED 8K Q800T σε ταξιδεύει σε έναν νέο κόσμο ρεαλιστικών εικόνων, σαν να είσαι και εσύ μέρος της κάθε σκηνής, βιώνοντας κάθε λεπτομέρεια με τόση ακρίβεια που θα νομίζεις ότι είναι αληθινή.\nΕξοπλισμένη με QLED τεχνολογία πάνελ που αποδίδει σε ανάλυση Ultra HD 8K, η Q800T σου προσφέρει ζωηρά χρώματα, άψογη αντίθεση για καθαρή εικόνα είτε σε απόλυτο σκοτάδι, είτε σε πολύ φωτεινό χώρο. Διαθέτει τον επεξεργαστή Quantum Processor 8K o οποίος σε συνδιασμό με το AI Upscaling αναβαθμίζει το υλικό σου σε ανάλυση 8K ενώ προσαρμόζει τη φωτεινότητα οθόνης και τον ήχο για να ταιριάζει με το δωμάτιό σου. Επιπλέον το Quantum HDR 16X προσφέρει υψηλά δυναμικά HDR που προσαρμόζονται στην κάθε σκηνή και εμφανίζουν όλες τις λεπτομέρειες όπως τις οραματίστηκε ο σκηνοθέτης.\nΜε Samsung TV Apps για εφαρμογές TV και Social TV, αναπαραγωγή ταινιών/φωτογραφιών/μουσικής κτλ, Smart τεχνολογίες για σύνδεση στο internet, αλλά και πολλαπλές θύρες HDMI και USB για να συνδέεις τις συσκευές σου, έχεις την ελευθερία να απολαύσεις το περιεχόμενο που θες, με τον τρόπο που θες, σε κορυφαίας κλάσης ποιότητα.\nΑνάλυση: 8K/Ultra HD\nΣυχνότητα: 4500 PQI\nΠοδοσφαιρικοί αγώνες, ελληνικές και ξένες ταινίες, gaming, όλα ανεβαίνουν σε άλλο επίπεδο! Οι τηλεοράσεις των τόσο μεγάλων διαστάσεων με Ultra HD/8K ανάλυση καλό είναι να τοποθετούνται σε απόσταση τουλάχιστον 3 μέτρων από το χρήστη, για να απολαμβάνεις τέλεια εικόνα και ήχο, χωρίς να κουράζεσαι!\nΗ υψηλή ανάλυση της Samsung QLED 8K Q800T σου δείχνει ακόμη και τις πιο μικρές λεπτομέρειες κάθε σκηνής, χαρίζοντάς σου περισσότερο βάθος και ταξιδεύοντάς σας στη νέα πραγματικότητα του 8K.\nΑνάλυση: 8K Ultra HD\nΗ 8K Ultra HD είναι εξαιρετικά υψηλή ανάλυση, 4 φορές υψηλότερη από την 4K UHD και 16 φορές υψηλότερη από την FHD. Με περισσότερα από 33 εκατομμύρια pixel, η Samsung QLED 8K Q800T σου προσφέρει μια ξεχωριστή εμπειρία θέασης.\nQLED 8K: Γνώρισε την νέα τεχνολογία εικόνας\nΗ Samsung QLED 8K Q800T σε ταξιδεύει σε ένα νέο κόσμο ρεαλιστικών εικόνων, σαν να είσαι και εσύ μέρος της κάθε σκηνής, βιώνοντας κάθε λεπτομέρεια με τόση ακρίβεια που θα νομίζετε ότι είναι αληθινή. Είναι μια νέα διάσταση ποιότητας εικόνας, με εξαιρετικά υψηλή ανάλυση. Αυτό σημαίνει πως υπάρχει εμφανώς μεγαλύτερη ευκρίνεια και ακριβέστερη απόδοση χρωμάτων, κάτι που συνεπάγεται δραστικά αναβαθμισμένη οπτική εμπειρία.\nQLED: Το μέλλον στην ποιότητα εικόνας\nΑντλώντας δύναμη από την πρωτοποριακή τεχνολογία Quantum Dot της Samsung, οι QLED τηλεοράσεις επιστρατεύουν τις τεχνολογίες Q Engine, Q Display, Q Color, Q Contrast, Q Eyeview και Q HDR για να σου προσφέρουν την βέλτιστη εμπειρία θέασης, συνδυάζοντας το βάθος και την ρεαλιστική απόδοση χρωμάτων, με αντίθεση ακριβείας για σωστή απόδοση εικόνας υπό κάθε συνθήκες, ομαλή κίνηση, και μηδενική «χασούρα» ποιότητας ανεξάρτητα από την οπτική γωνία. Έτσι, είναι σε θέση να σου δώσουν ένα πραγματικά αναβαθμισμένο οπτικό αποτέλεσμα, που σε συνδυασμό με την ανάλυση 4K, μπορεί να κάνει θαύματα!\nQ HDR σημαίνει τέλεια χρώματα κι αντίθεση!\nΜε την τεχνολογία του Q HDR, η Samsung QLED TV σου θα αποτυπώνει κάθε λεπτομέρεια με περίσσια ακρίβεια, καθώς αντλεί από μια εξαιρετικά μεγαλύτερη γκάμα χρωμάτων κι αποχρώσεων ώστε να αποδίδει το καθετί στο ύψιστο επίπεδο ακρίβειας. Επιπλέον, βοηθάει εξαιρετικά και στην αντίθεση εικόνας, πέραν των χρωμάτων, για να απολαμβάνεις κάθε καρέ όπως πρέπει ανεξαρτήτως των συνθηκών φωτισμού ή της γωνίας θέασης!\nSamsung Smart Hub: Το κέντρο της ψυχαγωγίας σου!\nΜε την έλευση των Smart τηλεοράσεων, η διαχείριση του όγκου εφαρμογών και διαδικτυακών δυνατοτήτων αυξάνεται διαρκώς. Για να μην «πνίγεσαι», το Samsung Smart Hub φροντίζει να ταξινομεί και να παρουσιάζει τις εφαρμογές της Smart TV σου με τέτοιο τρόπο ώστε να είναι όλα σε μια τάξη, ενώ παράλληλα κάνει εύκολη την διαχείριση αρχείων όπως φωτογραφίες, μουσική και βίντεο από συνδεδεμένες συσκευές. Έτσι, ο χώρος σου μπορεί να μετατραπεί στο κέντρο της ψυχαγωγίας σου, με ελάχιστη προσπάθεια από μέρους σου καθώς τον όγκο εργασιών διαχειρίζεται πλέον το Samsung Smart Hub!\nΠανίσχυρος οχταπύρηνος επεξεργαστής Quantum Processor 8K\nΗ εξαιρετικά υψηλή ποιότητα εικόνας των QLED TV είναι κάτι που πηγάζει από τον πανίσχυρο επεξεργαστή Quantum Processor 8K. Έχει τη δύναμη να αναλύει κάθε σκηνή που παίζεται σε πραγματικό χρόνο, και έτσι να προσφέρει εξαιρετικό χρώμα, αντίθεση και υψηλό επίπεδο λεπτομέρειας. Είναι ο «εγκέφαλος» πίσω από την εικόνα που θα σε αφήσει... άφωνο!\nΠρόβαλε το περιεχόμενο της φορητής σου συσκευής\nΜπορείς πλέον να απολαμβάνεις το περιεχόμενο από τις φορητές συσκευές σου στη μεγάλη οθόνη εύκολα και γρήγορα. Η προηγμένη τεχνολογία Screen Mirroring της Samsung κάνει τη διαδικασία απλή, χωρίς να απαιτείται να αλλάξεις την επιλεγμένη πηγή στην τηλεόραση. Απλώς άνοιξε το πλαίσιο ειδοποιήσεων στη φορητή σου συσκευή, πάτησε στο εικονίδιο Screen Mirroring και στη συνέχεια επίλεξε την τηλεόραση. Αυτό είναι το μόνο που χρειάζεται για να απολαμβάνεις εφαρμογές, παιχνίδια και πολλά άλλα στη μεγάλη οθόνη της τηλεόρασης. Η QLED συνδυάζεται πλέον με συσκευές Apple για πρώτη φορά. Με ενσωματωμένο το AirPlay 2, μπορείτε να κάνετε streaming ή να μοιραστείτε περιεχόμενο από συσκευές Apple στη μεγάλη οθόνη.\nΤο AI Upscaling κάνει τη διαφορά. Η QLED χρησιμοποιεί την τεχνολογία μηχανικής εκμάθησης AI για να μειώσει το θόρυβο της εικόνας, να ανακτήσει τις χαμένες λεπτομέρειες και να προσφέρει ακρίβεια στις γραμμές των αντικειμένων και του κειμένου. Πλέον, μπορείς να απολαύσεις το περιεχόμενό σου σε ανάλυση 8K.\nΚάθε θέση, είναι η καλύτερη θέση!\nΔες κάθε λεπτομέρεια από οποιαδήποτε γωνία. Η Q800T, σχεδιάστηκε για να μειώνει την αντανάκλαση και να ενισχύει το χρώμα, παρέχοντας μια ζωντανή εικόνα, ανεξάρτητα από το πού κάθεσαι.\nΑπόλαυσε πραγματικό 3D κινηματογραφικό surround ήχο, με έξι ενσωματωμένα ηχεία που σε βάζουν στη μέση της σκηνής. Άκουσε τη δράση σε κάθε σκηνή με ήχο που ακολουθεί την κάθε κίνηση στην οθόνη.


Κετογονική δίαιτα: Τα Yπέρ και τα Kατά - Logodiatrofis.gr\nΤι είναι η κετογονική δίαιτα, ποια τα χαρακτηριστικά της και πόσο ωφέλιμη ή μη είναι για την υγεία μας;\nΥπάρχει μια τάση στο εξωτερικό επιστροφής στη δίαιτα με βάση τα ζωικά στοιχεία (Κετογονική δίαιτα).\nΕίναι γεγονός πως το διαδίκτυο είναι γεμάτο με ιστορίες για το πώς διάσημοι μέχρι απλοί άνθρωποι έχουν υιοθετήσει την κετογονική διατροφή για να χάσουν βάρος.\nΚάποιοι υποστηρίζουν ότι αυτή η διατροφή μπορεί να έχει όφελος στη διαχείριση του διαβήτη και στην αποτροπή της νόσου του Alzheimer. Τελικά, είναι ένα θαυματουργό είδος διατροφής ή μια μανία της εποχής;\nΠώς λειτουργεί η Κετογονική Διατροφή;\nΗ κετογονική δίαιτα χαρακτηρίζεται από υψηλή περιεκτικότητα σε λιπαρά, μέτρια ποσότητα πρωτεϊνών, χαμηλή περιεκτικότητα σε υδατάνθρακες, κάτι που διαφέρει από τις γενικές διατροφικές συστάσεις.\nΠολλές τροφές πλούσιες σε θρεπτικά συστατικά είναι πηγές υδατανθράκων, όπως φρούτα, λαχανικά, δημητριακά ολικής αλέσεως, γάλα και γιαούρτι. Σε ένα τέτοιο είδος διατροφής, οι υδατάνθρακες από όλες τις πηγές είναι αυστηρά περιορισμένοι.\nΜε στόχο τη διατήρηση των υδατανθράκων κάτω από 50 γραμμάρια την ημέρα, τα άτομα που ακολουθούν αυτή τη διατροφή δεν καταναλώνουν συχνά ψωμί, δημητριακά ή σπόρους.\nΑκόμη, τα φρούτα και τα λαχανικά είναι περιορισμένα, επειδή και αυτά περιέχουν υδατάνθρακες.\nΓια τους περισσότερους ανθρώπους, η κετογονική διατροφή απαιτεί μεγάλες ‘θυσίες’ διότι διαφέρει αρκετά από το συνήθη τρόπο διατροφής.\nΓιατί η keto diet περιορίζει τους υδατάνθρακες;\nΟι υδατάνθρακες είναι η κύρια πηγή ενέργειας για το σώμα μας.\nΧωρίς αρκετούς υδατάνθρακες για την παροχή της απαιτούμενης ενέργειας, ο οργανισμός διασπά το λίπος σε κετόνες.\nΟι κετόνες γίνονται τότε η κύρια πηγή καυσίμου για το σώμα, οι οποίες παρέχουν ενέργεια στην καρδιά, στους νεφρούς και σε άλλους μύες.\nΕπίσης, το σώμα χρησιμοποιεί κετόνες ως εναλλακτική πηγή ενέργειας για τον εγκέφαλο.\nΓια τον οργανισμό μας, μια κετογονική δίαιτα είναι εν μέρει ένα είδος νηστείας.\nΚατά τη διάρκεια μιας νηστείας, το σώμα δε διαθέτει υδατάνθρακες ούτε λίπος για να τα χρησιμοποιήσει ως πηγή ενέργειας. Έτσι, χρησιμοποιεί τη μυϊκή μάζα ως καύσιμο.\nΜε την κετογονική δίαιτα, οι κετόνες παρέχουν μια εναλλακτική πηγή ενέργειας. Σε αντίθεση με μια αυστηρή νηστεία, η κετογονική διατροφή βοηθά στη διατήρηση της άλιπης μυϊκής μάζας.\nΑυτό το σχήμα φαγητού δεν συνιστάται για άτομα με:\nΔιατροφικές διαταραχές ή ιστορικό διατροφικών διαταραχών\nΝόσο της χοληδόχου κύστης ή ιστορικό αφαίρεσης της χοληδόχου κύστης\nΕπιπλέον, υπάρχουν βραχυπρόθεσμοι και μακροπρόθεσμοι κίνδυνοι για την υγεία για όλους τους ανθρώπους που ακολουθούν αυτή τη δίαιτα στην καθημερινότητά τους.\nΟι βραχυπρόθεσμοι κίνδυνοι για την υγεία περιλαμβάνουν συμπτώματα παρόμοια με εκείνα που εμφανίζονται σε μια γρίπη.\nΓια παράδειγμα, ενόχληση στο στομάχι, κεφαλαλγία, κόπωση και ζαλάδες. Αυτό ονομάζεται «keto γρίπη».\nΜερικοί άνθρωποι αναφέρουν επίσης προβλήματα στον ύπνο.\nΚρατώντας πίσω την κατανάλωση των λαχανικών υψηλής περιεκτικότητας σε ίνες, τα φρούτα και τα δημητριακά ολικής αλέσεως μπορεί επίσης να αυξηθεί ο κίνδυνος εμφάνισης δυσκοιλιότητας.\nΣυχνά στους ακόλουθους αυτής της διατροφής συνιστάται να λαμβάνουν ένα συμπλήρωμα διαιτητικών ινών για την πρόληψη αυτών των συμπτωμάτων.\nΟι μακροπρόθεσμοι κίνδυνοι για την υγεία της κετογονικής δίαιτας περιλαμβάνουν διάφορες παθήσεις όπως νεφρολιθίαση, ηπατική νόσο και ανεπάρκειες βιταμινών και μετάλλων.\nΓια να περιοριστούν οι υδατάνθρακες, πολλά λαχανικά και φρούτα πλούσια σε θρεπτικά συστατικά αναγκαστικά αποκόπτονται από τη διατροφή. Έτσι, οι προσλήψεις βιταμινών Α, C, K και φολικού οξέος είναι συνήθως χαμηλές.\nΗ υψηλή περιεκτικότητα σε λιπαρά της κετογονικής διατροφής είναι αρκετά αμφιλεγόμενη.\nΈρευνες έχουν δείξει ότι οι δίαιτες με υψηλή περιεκτικότητα σε κορεσμένα λιπαρά μπορεί να αυξήσουν τον κίνδυνο εμφάνισης καρδιακών παθήσεων και άλλων χρόνιων προβλημάτων υγείας.\nΤι μας λέει η επιστήμη για την Κετογονική Διατροφή;\nΗ κετογονική διατροφή έχει χρησιμοποιηθεί για να βοηθήσει στην αντιμετώπιση της επιληψίας.\nΠιο πρόσφατες μελέτες αξιολογούν αυτή τη διατροφή ως εναλλακτική διαιτητική θεραπεία για την παχυσαρκία και τον διαβήτη. Τα ευρήματα της έρευνας σχετικά με τα οφέλη της για αυτές τις συνθήκες υγείας είναι εξαιρετικά περιορισμένα. Έγιναν μελέτες σχετικά με την αποτελεσματικότητα της σε μικρές ομάδες ανθρώπων.\nΤο μεγαλύτερο μέρος της έρευνας για τη νόσο του Αλτσχάιμερ βασίζεται σε έρευνα που έγινε σε εργαστηριακά ζώα.\nΓια να εκτιμηθεί πλήρως η ασφάλεια αυτού του τρόπου διατροφής, απαιτείται περισσότερη έρευνα. Επιπλέον, πρέπει να γίνουν μελέτες σχετικά με τις μακροπρόθεσμες επιπτώσεις στην υγεία των ανθρώπων που ακολουθούν ένα τέτοιο πλάνο διατροφή.\nΟ δείκτης μάζας σώματος και ο βασικός μεταβολικός ρυθμός επηρεάζονται πολύ γρήγορα στα άτομα που παράγουν κετόνες.\nΑυτό σημαίνει ότι μέσω της συγκεκριμένης διατροφής, κάποιοι άνθρωποι χάνουν βάρος πιο αργά από τους κάποιους άλλους- ακόμα κι αν ακολουθούν ακριβώς το ίδιο πλάνο διατροφής.\nΗ κετογονική διατροφή έχει αποδειχθεί ότι οδηγεί σε ωφέλιμες μεταβολικές αλλαγές βραχυπρόθεσμα. Συγκεκριμένα, μαζί με την απώλεια βάρους και άλλοι παράμετροι υγείας που σχετίζονται με αυξημένο σωματικό βάρος φαίνεται να βελτιώνονται. Ωστόσο, αποτελεί ένα αρκετά περιοριστικό σχήμα διατροφής.\nΣε κάθε περίπτωση για είναι σημαντικό να συμβουλευτείτε έναν διατροφολόγο πριν ακολουθήσετε μια κετογονική διατροφή.\nΆρτεμις ΚύρκαΔιαιτολόγος - ΔιατροφολόγοςΜέλος της Ομάδας Logodiatrofis.gr Email: [email protected]


Στο πάνθεον των αθανάτων ο Σωτήρης Ζακαπίδας | Bluearena\nΣτο πάνθεον των αθανάτων ο Σωτήρης Ζακαπίδας\nΟ γηραιότερος ποδοσφαιριστής του Ηρακλή δεν βρίσκεται πλέον εν ζωή. Ο λόγος για τον θρυλικό, Σωτήρη Ζακαπίδα, ο οποίος σε ηλικία 97 ετών απεβίωσε και …\n15/03/2010 10:25 Επιμέλεια: BlueArena Ηρακλής\nΟ γηραιότερος ποδοσφαιριστής του Ηρακλή δεν βρίσκεται πλέον εν ζωή. Ο λόγος για τον θρυλικό, Σωτήρη Ζακαπίδα, ο οποίος σε ηλικία 97 ετών απεβίωσε και η είδηση του θανάτου του σκόρπισε θλίψη στον “κυανόλευκο” χώρο. Η νεκρώσιμος ακολουθία θα τελεστεί από τον Ναό Τριών Ιεραρχών στη Βούλγαρη στις 16:00 σήμερα (15/03), με τα θερμά συλλυπητήρια της BLUEARENA να συνοδεύουν όλους τους οικείους του.\nΓεννημένος τον Μάιο του 1914, ο Σωτήρης Ζακαπίδας έπαιξε για πρώτη φορά ποδόσφαιρο στον Μέγα Αλέξανδρο Καμινικίων. Από μικρός ξεχώριζε σαν τη μύγα μέσα στο γάλα για τις ποδοσφαιρικές του αρετές. Τηλεοράσεις και εφημερίδες δεν υπήρχαν όμως τότε για να γίνουν γνωστά τα κατορθώματά του, ούτε φυσικά… ατζέντηδες για να τον προτείνουν σε μεγαλύτερους συλλόγους. Ο 16χρονος -τότε- Ζακαπίδας στάθηκε τυχερός, καθώς παρακολούθησε τυχαία ένα παιχνίδι του Μεγάλου Αλεξάνδρου, ο Μαργαρόπουλος, ο οποίος εκείνη την εποχή αγωνιζόταν στον Ηρακλή. Τον πρότεινε στους ανθρώπους της ομάδας και εκείνοι τον κάλεσαν να αγωνιστεί στον Ηρακλή. Ο Μέγας Αλέξανδρος δεν τον άφηνε να φύγει, αλλά ο Ζακαπίδας κατάφερε να φορέσει τη φανέλα του Ηρακλή. “Υπήρχε τότε ένας κανονισμός που επέτρεπε στους ποδοσφαιριστές να αλλάζουν ομάδα, χωρίς να είναι απαραίτητη η έγκριση του συλλόγου που ανήκαν. Ως τιμωρία όμως τους επιβαλλόταν απαγόρευση συμμετοχής στα παιχνίδια για ένα χρόνο. Ήθελα τόσο πολύ να παίξω στον Ηρακλή, τη μεγαλύτερη ομάδα της Θεσσαλονίκης, που δέχτηκα για ένα ολόκληρο χρόνο να κάνω μόνο προπονήσεις και να παρακολουθώ τα παιχνίδια ως θεατής. Ήταν όμως μεγάλη τιμή για οποιονδήποτε ποδοσφαιριστή να παίξει με την ομάδα του Ηρακλή” δήλωσε ο Ζακαπίδας στις 15/6/2008, στην εφημερίδα “Μακεδονία”. Ακολουθεί ολόκληρη η συνέντευξη…\nΠόσα χρόνια παίξατε συνολικά στον Ηρακλή;\nΠερίπου είκοσι. Η πρώτη μου χρονιά ήταν το 1931. Δεν άλλαξα ποτέ ομάδα, με μοναδική εξαίρεση μία περίοδο που πήγα δανεικός στον Παναιγιάλειο. Εκεί έκανα τον παίκτη-προπονητή. Δεν μου άρεσε όμως και την επόμενη χρονιά επέστρεψα και πάλι στον Ηρακλή που αγαπούσα τόσο.\nΈχετε υπολογίσει πόσα γκολ πετύχατε συνολικά;\nΠρέπει να ήταν κοντά στα 180. Αν υπολογίσεις ότι κάθε χρόνο πετύχαινα τουλάχιστον 15 γκολ, τότε κάπου τόσα πρέπει να σημείωσα με τον Ηρακλή. Τότε δεν είχαμε ανθρώπους που να κρατάνε στατιστικά στοιχεία και να μας ενημερώνουν για τις επιδόσεις μας. Δε νομίζω όμως να είναι λιγότερα.\nΤι θυμάστε από εκείνα τα χρόνια;\nΑγωνιζόμασταν στο παλιό γήπεδο που ήταν στο Σιντριβάνι, κοντά στα Πανεπιστήμια. Ο Ηρακλής ήταν η καλύτερη ομάδα της Θεσσαλονίκης. Εκτός από μένα, είχαμε και άλλους μεγάλους ποδοσφαιριστές. Ο Νίκος Τσαγανιάς ήταν φοβερός εξτρέμ και ο Ανδρέας Τσαρδάρης εξαιρετικός μέσος. Γενικά όμως είχαμε μία σπουδαία ομάδα. Την καλύτερη στη Θεσσαλονίκη, κατά γενική ομολογία.\nΠοιους άλλους ποδοσφαιριστές εκείνης της εποχής ξεχωρίζετε;\nΤον Κλεάνθη Βικελίδη του Άρη. Αυτόν και μένα μας αποκαλούσαν τα “μακεδονικά τανκς”. Ήμασταν δύο πολύ δυνατοί επιθετικοί, που δύσκολα οι αντίπαλοι αμυντικοί μπορούσαν να μαρκάρουν.\nΠολλά έχουν γραφτεί για τις συνθήκες που επικρατούσαν τότε στο χώρο του ποδοσφαίρου. Τι απ’ όλα αυτά είναι αλήθεια;\nΤα πράγματα τότε ήταν πολύ ερασιτεχνικά. Κάθε ομάδα στηριζόταν στην αγάπη τού κάθε παίκτη για το ποδόσφαιρο και μόνο αυτή. Ούτε συμβόλαια υπήρχαν φυσικά, ούτε χρήματα παίρναμε από τους παράγοντες για να υπάρχει κάποιο κίνητρο. Το μόνο που προσέφερε ο σύλλογος στους ποδοσφαιριστές ήταν ένα ζευγάρι ποδοσφαιρικά παπούτσια και μία φανέλα. Με αυτά έπρεπε να περάσει όλη τη χρονιά. Είχαμε όμως και τα… τυχερά μας.\nΟι παράγοντες της ομάδας κανόνιζαν και μας έβαζαν σε κάποια δημόσια υπηρεσία για να έχουμε ένα εξασφαλισμένο εισόδημα. Εγώ προσωπικά μπήκα στον ΟΣΕ ως ελεγκτής. Κάποιοι άλλοι έμπαιναν στην αστυνομία, στην πυροσβεστική. Τουλάχιστον παίρναμε κάποια χρήματα σε μία πολύ δύσκολη εποχή για όλο τον κόσμο. Εκτός από τη δουλειά, είχαμε και κάποια δωράκια από τον κόσμο. Όποτε περνούσα από μαγαζιά, οι ιδιοκτήτες που παρακολουθούσαν ποδόσφαιρο και ειδικά τον Ηρακλή, μου έκαναν δώρα. Είτε αυτό ήταν πουκάμισο, είτε παντελόνι, είτε γραβάτα. Αυτά ήταν τα τυχερά μας.\nΠοιος από τους παράγοντες που συνεργαστήκατε στον Ηρακλή, σας έκανε την καλύτερη εντύπωση;\nΟ Απόστολος Κοσμόπουλος. Ο πατέρας του Ντίνου, που ήταν δήμαρχος Θεσσαλονίκης. Πολύ καλός άνθρωπος. Μας είχε όλους τους παίκτες σαν παιδιά του και προσπαθούσε καθημερινά να μη μας λείψει τίποτα. Όλοι οι παίκτες τον αγαπούσαμε και θα κάναμε τα πάντα γι’ αυτόν.\nΑπό τους προπονητές, ποιον ξεχωρίζετε;\nΔεν είχαμε τότε προπονητές. Ήμασταν ένδεκα παίκτες, ο καθένας ήξερε τη θέση του και παίζαμε. Ούτε αλλαγές υπήρχαν κατά τη διάρκεια των αγώνων. Αν έλειπε κάποιος παίκτης, αποφάσιζε ένας άνθρωπος από τη διοίκηση ποιος θα παίξει. Άλλα χρόνια τότε, καμία σχέση με τη σημερινή πραγματικότητα.\nΈχετε συνεργαστεί με τον θρυλικό φροντιστή, Οδυσσέα Τσιτάνα. Ποια είναι η γνώμη σας;\n“Καταπληκτικός άνθρωπος. Το έλεγαν όλοι, όχι μόνο εγώ. Από το πρωί μέχρι το βράδυ ήταν δίπλα στην ομάδα και έκανε τα πάντα σε πολύ δύσκολες εποχές για να μη μας λείπει το παραμικρό. Με είχε ιδιαίτερη αδυναμία. Με αποκαλούσε ‘καμινίκι’, γιατί γεννήθηκα στην περιοχή των Καμινικίων. Όλα τα παιδιά τον λάτρευαν και έμεινε κοντά στον Ηρακλή σε όλη του τη ζωή”.\nΣυλλυπητήρια ανακοίνωση εξέδωσε η ΠΑΕ Ηρακλής… “Ολος ο ποδοσφαιρικός ΗΡΑΚΛΗΣ εκφράζει την βαθιά οδύνη του για την απώλεια του ποδοσφαιριστή – θρύλου του Συλλόγου μας, Σωτήρη Ζακαπίδα, ο οποίος έγραψε με υπέρλαμπρο και ανεξίτηλο τρόπο την ιστορία του στον ‘κυανόλευκο’ και στον ευρύτερο αθλητικό χώρο” και ο Γυμναστικός Σύλλογος… “Σύσσωμη η οικογένεια του Ηρακλή εκφράζει τη βαθιά θλίψη της για το χαμό του παλαίμαχου ποδοσφαιριστή της, Σωτήρη Ζακαπίδα ο οποίος αποτέλεσε ζωντανό κομμάτι της ιστορίας του Συλλόγου. Ο ΓΣ Ηρακλής εύχεται συλλυπητήρια στην οικογένεια του εκλιπόντος.


"Σέβομαι τον θάνατο Βγενόπουλου αλλά οι έρευνες θα συνεχιστούν" - BORO από την ΑΝΝΑ ΔΡΟΥΖΑ - boro.gr\nΑρχική / More / Τα νέα της ημέρας / "Σέβομαι τον θάνατο Βγενόπουλου αλλά οι έρευνες θα συνεχιστούν"\nΣε δήλωσή του ο Γενικός Εισαγγελέας της Δημοκρατίας στην Κύπρο, Κώστας Κληρίδης, εκφράζει τον σεβασμό του για τον θάνατο του Ανδρέα Βγενόπουλου αλλά τονίζει ότι οι έρευνες και η πορεία των υποθέσεων στις οποίες εμπλέκεται θα συνεχιστούν κανονικά.\nΚληθείς συγκεκριμένα να σχολιάσει την είδηση του θανάτου του Ανδρέα Βγενόπουλου και το πώς αυτή η εξέλιξη επηρεάζει την πορεία των υποθέσεων στις οποίες εμπλέκεται, ο κ. Κληρίδης δήλωσε ότι σέβεται το γεγονός του θανάτου κάθε προσώπου και ότι οι έρευνες θα συνεχιστούν κανονικά.\nΤο ίδιο, σημείωσε, και οι εκκρεμούσες υποθέσεις, αφού γίνουν οι αναγκαίοι χειρισμοί και προσαρμογές εκεί όπου απαιτούνται, δήλωσε στο ΚΥΠΕ ο Γενικός Εισαγγελέας.\nΣτη μνήμη του Ανδρέα Βγενόπουλου, όπως έκανε γνωστό ο υπεύθυνος επικοινωνίας της ΠΑΕ, οι πράσινοι θα παραταχθούν σήμερα Κυριακή με μαύρα περιβραχιόνια απέναντι στον Ολυμπιακό.\n«Ήταν μια δύσκολη μέρα για την οικογένεια του Παναθηναϊκού. Έφυγε ο Ανδρέας Βγενόπουλος, ένας Παναθηναϊκός που σημάδεψε τη σύγχρονη ιστορία του τριφυλλιού μας. Είναι ο λόγος που η ομάδα ποδοσφαίρου του συλλόγου θα αγωνιστεί την Κυριακή στο Φάληρο φορώντας μαύρα περιβραχιόνια», ανέφερε χθες Σάββατο ο Σταμάτης Γαρρής.\nΠηγή: koutipandoras.gr, filathlos.gr


Αυτόματη μηχανή εσπρέσο με μηχανή άλεσης AROMA 700 – Teesa Ηλεκτρικές Συσκευές\nΠίεση αναρρόφησης: 15 bar\nΧωρητικότητα του δοχείου 15 τμήματα\nΧωρητικότητας της δεξαμενής νερού: 1.9 λίτρα\nΧωρητικότητα του κόκκου: 200 g\nΘέρμανση: Θερμικός μπλοκ\nΚόκκοι καφέ ή αλεσμένος καφές\nΗ μηχανή καφέ Teesa Aroma 700 είναι προσαρμοσμένη στις ανάγκες σας. Με το ενσωματωμένο μύλο δεν χρειάζεται να σπαταλάτε πολύτιμο χρόνο άλεσης καφέ. Εκτός από το δοχείο κόκκων, το μηχάνημα είναι εξοπλισμένο με ξεχωριστή χοάνη για αλεσμένο καφέ. Μπορείτε να απολαύσετε τη γεύση του αγαπημένου σας καφέ με βασιλικό στυλ\nΓεμίστε ταυτόχρονα δύο φλυτζάνια\nΜε το άλλο μισό, με έναν φίλο, με τη μαμά σας – απολαύστε τη γεύση του άψογα παρασκευασμένου εσπρέσο. Με τη λειτουργία έκχυσης δύο φλυτζανιών, ο χρόνος προετοιμασίας μειώνεται κατά το ήμισυ και μπορείτε να απολαύσετε το χρόνο σας μαζί.\nΠροσαρμόστε τη γεύση του καφέ σας σύμφωνα με τις προτιμήσεις σας. Ρυθμίστε το μέγεθος, το άρωμα, τη θερμοκρασία ζύμωσης, το πάχος άλεσης, την ποσότητα νερού και τον χρόνο αφρισμού γάλακτος και απλά προσωποποιήστε τον καφέ σας. Επιπλέον, μπορείτε να ρυθμίσετε το ύψος του διανομέα καφέ, έτσι ώστε να έχετε όχι μόνο ένα φλιτζάνι εσπρέσο ή καπουτσίνο, αλλά και την αγαπημένη σας κούπα.\nΣε κανέναν δεν αρέσει να πίνει χλιαρό καφέ. Ένα κρύο φλυτζάνι όχι μόνο μειώνει τη θερμοκρασία του καφέ, αλλά και επηρεάζει δυσμενώς τη γεύση και το άρωμά του. Έτσι, πριν γεμίσετε ένα άδειο φλυτζάνι καφέ, τοποθετήστε το στην καυτή πλάκα. Θα δείτε πόσο καλό είναι αυτό. Απολαύστε το ρόφημά σας!\nΠολύλειτουργικό ακροφύσιο αφρισμού\nΔέχεστε επισκέπτες χωρίς προειδοποίηση; Ενθουσιάστε τους με το άρωμα του νόστιμου καφέ. Το Aroma 700 με μια σαφή, αφαιρούμενη δεξαμενή νερού 1,9 λίτρων θα σας επιτρέψει να φτιάξετε πολύ καφέ χωρίς να χρειάζεται να το γεμίζετε συχνά.\nΤο λεπτό φως που φωτίζει την περιοχή εκχύλισης καφέ θα σας φέρει στη σωστή διάθεση και το άρωμα του φρεσκοαλεσμένου καφέ θα καταπραΰνει τις αισθήσεις σας.\nΚωδικός: TSA4006 €25.00\nΑυτόματη μηχανή Espresso με μη...\nΑυτόματη μηχανή εσπρέσο με μηχ...


Προβλήματα… επιβράβευσης - HappyParenting.gr\nΔευτέρα, 11 Μαΐου 2015 22:31\tΝΗΠΙΟ\t- ΔΙΑΠΑΙΔΑΓΩΓΗΣΗ\nΠοια προβλήματα μπορεί να ανακύψουν αν επιβραβεύετε το μικρό σας κάθε φορά που κάνει κάτι καλό\nΈχετε επανειλημμένα προβληματιστεί για το ποια είναι η καταλληλότερη ανταμοιβή για να επιβραβεύσετε μια καλή συμπεριφορά αλλά και πότε είναι η ιδανικότερη χρονική στιγμή για να την προσφέρετε. Κι αυτό γιατί καμιά φορά τα παιδιά πολύ μικρής ηλικίας δεν μπορούν να αντιληφθούν ακριβώς την ιδέα της μακροπρόθεσμης ικανοποίησης και, κατά συνέπεια, δεν μπορούν να κατανοήσουν τη σύνδεση μεταξύ καλής συμπεριφοράς και ανταμοιβής.\nΗ δική σας επιμονή, βέβαια, μπορεί να τα βοηθήσει να συνειδητοποιήσουν ότι το να κάνουν κάποια πράγματα σωστά, έχει ως αποτέλεσμα να προσθέτουν στο άμεσο μέλλον μεγαλύτερη ευχαρίστηση λόγω κάποια ανταπόδοσης. Κι εκεί είναι που ξεκινούν κάποια προβλήματα! Δείτε ποια είναι αυτά και πώς μπορείτε να τα αντιμετωπίσετε.\n1. Περιμένει ανταμοιβή για όλα\nΣε περίπτωση που έχετε υποσχεθεί ένα σημαντικό δώρο για έναν μεγάλο άθλο του μικρού σας, όπως για παράδειγμα να κοιμηθεί μόνο του το βράδυ στο δωμάτιό του, είναι πιθανό να αρχίσει να ζητάει δώρο για οτιδήποτε θεωρεί το ίδιο ότι είναι κατόρθωμα. Κάτι τέτοιο όμως δεν είναι καθόλου πρακτικό! Καλό, λοιπόν, θα ήταν αντί για ένα τελικό δώρο να δίνετε μικρές, στιγμιαίες ανταμοιβές. Για παράδειγμα ένα από τα αγαπημένα του αυτοκόλλητα κάθε φορά που θα πηγαίνει για ύπνο το βράδυ.\nΌμως, προσοχή! Ένα ρίσκο των προσωρινών ανταμοιβών είναι ότι το μικρό σας μπορεί να περιμένει ένα έπαθλο κάθε φορά που κάνει κάτι σωστά, ακόμα και αν πλέον δεν χρειάζεται να καταβάλει προσπάθεια. Αν για παράδειγμα υποσχεθείτε στο μικρό σας ότι θα του δώσετε ένα γλυκό για να παραμείνει ήσυχο όταν του αλλάζετε την πάνα του και αυτό στη συνέχεια ζητάει γλυκό κάθε φορά που γίνεται η αλλαγή της πάνας, τότε μάλλον πρέπει να σταματήσετε τη συγκεκριμένη συνήθεια. Μπορείτε να βάλετε ένα αυτοκόλλητο σε ορισμένες πάνες τις οποίες θα τις ονομάσετε τυχερές. Αυτές θα είναι που θα δίνουν το βραβείο στο μικρό σας, συνεπώς το βλαστάρι σας θα πρέπει να περιμένει μέχρι να βάλει την τυχερή πάνα και έπειτα να λάβει το έπαθλό του.\n2. Το μικρό σας ζητάει\nΜε τον ίδιο τρόπο που το μικρό σας ζητάει επιβράβευση για κάθε τι που κάνει, είναι δυνατόν να αρχίσει να ζητάει μεγαλύτερη και καλύτερη ανταμοιβή. Για να αποφύγετε κάτι τέτοιο μπορείτε να προμηθευτείτε μια τσάντα με διάφορα μικρά δωράκια, όπως αυτοκόλλητα ή βόλους. Αν έχετε συμφωνήσει να επιβραβεύσετε το μικρό σας για κάποια πράξη, ενημερώστε το ότι το βραβείο του βρίσκεται στην τσάντα και ότι το ίδιο θα το διαλέξει. Από τη μια δεν μπορεί να απαιτήσει κάτι μεγαλύτερο, καθώς θα του εξηγήσετε ότι όλα τα πιθανά έπαθλα βρίσκονται μέσα στην τσάντα και από την άλλη θα λατρέψει την αίσθηση μυστηρίου που αποπνέει η «μαγική» τσάντα.\n3. Επιβράβευση την ώρα του φαγητού\nΗ επιβράβευση την ώρα του φαγητού μπορεί να δημιουργήσει διάφορα προβλήματα. Αν το μικρό σας αρνείται να φάει, δεν του αρέσουν τα φαγητά ή δημιουργεί μεγάλη ένταση στο τραπέζι τότε πρέπει να είστε προσεκτικοί τι είδους ανταμοιβή υπόσχεστε για να παραμείνει ήσυχο και να φάει το φαγητό του. Αν υπόσχεστε παγωτό ή το αγαπημένο του κέικ υπάρχει ο κίνδυνος να συνδυάσει την ανταμοιβή με το φαγητό, οδηγώντας το έτσι στην επιλογή τροφών που είτε προσθέτουν βάρος είτε είναι ανθυγιεινές.\nΕπίσης, είναι πιθανό να θεωρήσει πως το σημαντικότερο κομμάτι του γεύματος είναι εκείνο που αναμένει με ανυπομονησία. Έτσι θα σταματήσει να απολαμβάνει το γεύμα του και μεγαλώνοντας ίσως καταλήξει να κάνει συνεχώς λάθος διατροφικές επιλογές. Σύμφωνα με κάποιους ειδικούς δεν χρειάζεται καθόλου να επιβραβεύετε το μικρό σας για να φάει το φαγητό του. Απλά δίνετέ του έναν συνδυασμό από πράγματα που του αρέσουν και πράγματα που πρέπει να φάει και αφήστε το να επιλέξει. Εάν, ωστόσο, σας είναι τόσο δύσκολο να… κρατήσετε χαρακτήρα, προτιμήστε τις πολύ μικρές ανταμοιβές (π.χ. μια μπουκιά μπρόκολο για μια μπουκιά μακαρόνια)!\n4. Όταν βγαίνετε έξω\nΤα προβλήματα επιβράβευσης μπορούν να δημιουργηθούν και εκτός σπιτιού, όταν δηλαδή υπόσχεστε έπαθλο προκειμένου να παραμείνουν ήσυχα όταν βγαίνετε έξω. Σε αυτή την περίπτωση μην τα αφήσετε να αποφασίζουν αυτά, καθώς είναι πιθανόν να σας ζητήσουν οτιδήποτε. Το καλύτερο είναι να έχετε από πριν προβλέψει αλλά και προαποφασίσει ποιες θα είναι οι ανταμοιβές, χωρίς να επηρεάζεστε από αυτά που θα σας ζητήσει το μικρό σας.


ΔΟΚΙΜΗ: CBF 1000ST ABS\nΔιαβάστηκε από 5750 αναγνώστες\nΗ Honda με την έκδοση ST του CBF 1000 ενδυναμώνει τις τουριστικές δυνατότητες του μοντέλου, ανανεώνοντας εν όψει καλοκαιριού την εικόνα της μοτοσικλέτας και το ενδιαφέρον που μπορεί να παρουσιάζει σε έναν υποψήφιο αγοραστή.\nTo CBF 1000ST είναι μια έκδοση του δημοφιλούς μοντέλου της Honda που διαφέρει από το απλό CBF στο ότι διαθέτει ολόκληρο φέρινγκ. Το μοντέλο θα κυκλοφορήσει σε συγκεκριμένες χώρες και μέσα σε αυτές τις εκλεκτές και τυχερές είναι και η Ελλάδα. Η έκδοση ST παράγεται μόνο στην έκδοση του CBF με το συνεργαζόμενο ABS. Πέρα από την ύπαρξη του φέρινγκ (που κουμπώνει πάνω στην υπάρχουσα μάσκα), περαιτέρω διαφορές με την αντίστοιχη απλή έκδοση του μοντέλου δεν υπάρχουν. Ο φιλικός και πολυμορφικός χαρακτήρας διατηρείται, ενώ η ύπαρξη ολόκληρου φέρινγκ αυξάνει τις τουριστικές δυνατότητες της μοτοσικλέτας και την άνεση στα πολλά χλμ./ώρα.\nΑισθητική: Full ντυμένο\nΗ αισθητική του CBF 1000 ποτέ δεν ήταν άγρια, αλλά ήπια και διαχρονική. Τα πιο έντονα σημεία της μοτοσικλέτας είναι η μάσκα και τα φωτιστικά σώματα. Η σχεδίαση είναι όμοια με εκείνη του μικρού 600, κάτι που μπορεί να ξενίσει. Στην έκδοση της δοκιμής (ST), το ολόσωμο φέρινγκ διαμορφώνει κάπως τη συνολική αισθητική της μοτοσικλέτας. Τα πλαϊνά, πρόσθετα τμήματά του εφαρμόζουν άριστα στη μάσκα, σε τέτοιο βαθμό μάλιστα που αδυνατείς να πιστέψεις πως το φέρινγκ δεν σχεδιάστηκε παράλληλα. Ο όγκος της μοτοσικλέτας δεν έχει μεγαλώσει αισθητά, μιας και τα πλαϊνά τμήματα του φέρινγκ εφαρμόζουν πολύ κοντά στον κινητήρα. Η ποιότητα κατασκευής είναι αρκετά καλή και τριξίματα, ακόμα και από τις πρόσθετες πλαστικές επιφάνειες, δεν θα ακουστούν ούτε αν το CBF πατήσει τους τροχούς του σε κακοτράχαλο δρόμο. Ο πίνακας οργάνων είναι κλασικός με αναλογικές ενδείξεις στο κοντέρ, οι οποίες απαιτούν μια εξοικείωση από μέρους των αναβατών που έχουν συνηθίσει στις ψηφιακές.\nΘέση οδήγησης/άνεση: Ψήφο εμπιστοσύνης\nΗ θέση οδήγησης είναι ιδανική για τη φιλοσοφία της μοτοσικλέτας, σχεδιασμένη με γνώμονα την άνεση και τον τουρισμό. Στο CBF το σώμα του οδηγού τοποθετείται σε βολικές γωνίες. Ο ίδιος δύσκολα θα κουραστεί και μόνο μετά από εκατοντάδες χιλιόμετρα, αφού τίθεται σε όρθια θέση χωρίς να πέφτει βάρος στα χέρια του, με τη σέλα να είναι μεγάλη και μαλακή. Η θέση του συνεπιβάτη είναι εξίσου άνετη και διαθέτει χειρολαβές, ενώ μοναδικό παράπονο θα προκαλέσει η σχετικά μεγάλη απόσταση που υπάρχει μεταξύ οδηγού και συνεπιβάτη, δημιουργώντας ένα κενό που θα ενοχλήσει στην πολύ γρήγορη οδήγηση. Στον τομέα της άνεσης, στο ταξίδι η παρουσία του ολόκληρου φέρινγκ παρέχει καλύτερη κάλυψη από τον αέρα στα κάτω άκρα σε σχέση με το μοντέλο με το μπικίνι φέρινγκ, αλλά μέσα στο κέντρο της Αθήνας και με λίγα χιλιόμετρα θα στείλει ελαφρώς μεγαλύτερα ποσοστά θερμού αέρα στα κάτω άκρα του οδηγού.\nΚινητήρας: Με άφθονη ροπή\nΟι μηχανικοί της Honda δεν έκαναν μια απλή μεταφορά του κινητήρα του CBR, αλλά τον χρησιμοποίησαν μόνο ως βάση για να δημιουργήσουν ένα καινούργιο σύνολο. Του έκοψαν παραπάνω από το 1/3 της ιπποδύναμης, άλλαξαν τις σχέσεις μετάδοσης, τη χαρτογράφηση και μίκρυναν τα σώματα ψεκασμού, τονώνοντας τις χαμηλομεσαίες στροφές. To αποτέλεσμα είναι ένα τετρακύλινδρο σε σειρά σύνολο που ταιριάζει γάντι με τον all around χαρακτήρα της μοτοσικλέτας, προσφέροντας άφθονη ροπή (μέγιστη τιμή 9,4 kgm στις 6.500 σ.α.λ.) και καλή απόκριση σε κάθε κίνηση του δεξιού καρπού. Το γκάζι του CBF μέχρι τις 5.500 σ.α.λ. είναι απολαυστικό και κερδίζει τις εντυπώσεις. Ωστόσο, από εκεί και πάνω αρχίζει σταδιακά να φαίνεται η μικρή για 1.000 κ.εκ. ιπποδύναμη (96,4 ίπποι στις 8.000 σ.α.λ.) και θα «κρεμάσει» σχετικά νωρίς απαιτώντας αλλαγή ταχύτητας (κόκκινα στις 10.000 σ.α.λ.).\nΦρένα: Αρμονική λειτουργία\nΌπως προαναφέραμε, το CBF 1000ST θα διατίθεται μόνο σε έκδοση με συνεργαζόμενο ABS, προσφέροντας χείρα βοηθείας στο μέσο αναβάτη. Στον μπροστινό τροχό υπάρχουν δύο δίσκοι 296 χιλ. με τριέμβολες δαγκάνες, ενώ πίσω ένας δίσκος 240 χιλ. επίσης με τριέμβολη δαγκάνα. Η δύναμη είναι αρκετή για τις απαιτήσεις του ST, ενώ η φιλικότητά του αδιαπραγμάτευτη. Μάλιστα, πρόκειται για μία από τις ελάχιστες περιπτώσεις που το πίσω φρένο έχει ουσιαστικό ρόλο ύπαρξης σε μοτοσικλέτα μεγάλου κυβισμού και γι’ αυτό «ευθύνεται» το ABS, το οποίο μεταφέρει μέρος της δύναμης και στο μπροστινό φρένο (και αντίστοιχα, με χρήση της μανέτας του μπροστινού, ενεργοποιείται και το ένα έμβολο πίσω). ¶μεσο, πλήρες και αποτελεσματικό είναι το σύστημα πέδησης του CBF, κερδίζοντας τις εντυπώσεις και την εμπιστοσύνη του οδηγού.\nΠλαίσιο/αναρτήσεις: ¶νεση και φιλικότητα\nΤο πλαίσιο του CBF 1000ST δεν έχει ακόμα εκσυγχρονιστεί όπως του μικρού «αδελφού» 600 και είναι ατσάλινο, ενώ από το ίδιο υλικό είναι κατασκευασμένο και το ψαλίδι. Αποτέλεσμα των συντηρητικών αυτών λύσεων είναι να εμφανίζει ελαστικότητες όταν η μοτοσικλέτα πιέζεται έντονα, σε βαθμό όμως που να μην προκαλεί ανασφάλεια, αλλά να λειτουργεί υπέρ της φιλικής συμπεριφορά στον οδηγό. Σε ό,τι αφορά τις αναρτήσεις, στο CBF 1000ST συναντάμε ένα συμβατικό πιρούνι της Kayaba (με διάμετρο 41 χιλ., διαδρομή 120 χιλ. και απουσία ρυθμίσεων) που φανερώνει σαφείς τουριστικές διαθέσεις, θέτοντας σε πρώτο πλάνο το επιτυχές φιλτράρισμα ανωμαλιών. Στα ίδια περίπου πρότυπα κινείται και το αμορτισέρ της μοτοσικλέτας, το οποίο εδράζεται σε μοχλικό μηχανισμό προσφέροντας στον πίσω τροχό διαδρομή 120 χιλ. και ρυθμίζεται ως προς την προφόρτιση του ελατηρίου και την απόσβεση επαναφοράς.\nΗ βόλτα στη σέλα του CBF, είτε στην απλή είτε στην ST έκδοση, αποπνέει ένα αίσθημα ηρεμίας και χαλαρότητας. Βέβαια, αυτό δεν σημαίνει πως η μοτοσικλέτα της Ηonda δεν είναι γρήγορη, κάθε άλλο μάλιστα, καθώς εκμεταλλευόμενοι την ελαστικότητα του κινητήρα και τη δύναμή του χαμηλά μπορείτε να κινηθείτε πολύ γρήγορα. Η γλυκιά, ομαλή δύναμη κάνει την εμφάνισή της σχεδόν από το ρελαντί και σε συνδυασμό με την άνετη θέση οδήγησης, προδιαθέτει θετικά για εκατοντάδες, συνεχόμενα και απολαυστικά χιλιόμετρα. Όλα τα περιφερειακά είναι σχεδιασμένα έτσι ώστε να συνεργάζονται αρμονικά μεταξύ τους, βοηθώντας τον αναβάτη να χαρεί τη διαδρομή, ενώ πρόθυμα του συγχωρούν τυχόν λάθη, προσδίδοντας στην κατασκευή έναν ιδιαίτερα φιλικό χαρακτήρα. Τίποτα πάνω στο CBF δεν κινείται στο βαθμό του «απόλυτου», αλλά όλα ακολουθούν μία ενδιάμεση φιλοσοφία, δημιουργώντας ένα σύνολο που θα μπορέσει να προσαρμοστεί σε οποιαδήποτε (λογική) απαίτηση. Το βάρος της μοτοσικλέτας εξαφανίζεται μόλις κουμπώσει η 1η ταχύτητα και ο χειρισμός της είναι μία εύκολη σχετικά υπόθεση, γεγονός που οφείλεται και στο πλατύ τιμόνι. Οι εναλλαγές κλίσεων γίνονται άμεσα και χωρίς κόπο, ενώ το λογικού πλάτους πίσω ελαστικό χαρίζει στο ST ελαφριά αίσθηση στην είσοδο της στροφής. Αν μέσα σε αυτή πιεστεί ιδιαίτερα, θα «απαντήσει» με ελαστικότητες, οι οποίες, χωρίς να τρομάξουν, θα προειδοποιήσουν για τα όριά της. Αν κάτι δεν πάει καλά και δεν εκτιμήσετε σωστά την επόμενη στροφή, δεν υπάρχει λόγος πανικού, καθώς το πληρέστατο και αποτελεσματικό πακέτο των φρένων είναι ανά πάσα στιγμή έτοιμο να δώσει τη λύση με τρόπο άμεσο και ασφαλή. Χαρακτηριστικά γνωρίσματα του CBF είναι η φιλικότητα και το ότι είναι πρόθυμο να προσαρμοστεί στο ρυθμό που θα του υποδείξει ο αναβάτης του, άλλος ένας τομέας στον οποίο υπερτερεί, πιστοποιώντας τον αυθεντικό all around χαρακτήρα του. Το τιμόνι κόβει αρκετά και η σέλα είναι χαμηλή, με τον αναβάτη να τοποθετείται σε πιο φυσιολογική και χαλαρή στάση, ενώ το «γεμάτο» μοτέρ χαμηλά είναι ό,τι πρέπει για την πόλη, όντας πρακτικό και ταυτόχρονα διασκεδαστικό.\nΣυμπέρασμα: ST (Summer Tuning!)\nΤο CBF 1000ST ακολουθεί τα χνάρια του απλού μοντέλου, ενώ η ύπαρξη ολόκληρου φέρινγκ ενδυναμώνει τις τουριστικές του ικανότητες και το κάνει να ξεχωρίζει από την υπόλοιπη γκάμα της σειράς. Το ότι κοστίζει 10.230 ευρώ, δηλαδή 430 ευρώ παραπάνω από την έκδοση CBF 1000S ABS, δικαιολογείται από την παρουσία του βαμμένου στα χρώματα της μοτοσικλέτας φέρινγκ.


Αναστολή του μέλους "Χρυσή αυγή" ένα χρόνο μετά την ποινή των 10 ετών - Νέα της Αθήνας\nΑναστολή του μέλους "Χρυσή αυγή" ένα χρόνο μετά την ποινή των 10 ετών\n18.10.2021 74 0\nΈνα χρόνο μετά τη φυλάκιση των ηγετών του ακροδεξιού κόμματος της Χρυσής Αυγής, αποφυλακίστηκε ο επικεφαλής του τοπικού παραρτήματος της Νικαγιάς, Γεώργιος Πατέλης.\nΠριν από ένα χρόνο, καταδικάστηκε σε 10 χρόνια φυλάκιση για συμμετοχή σε ένα κόμμα που κηρύχθηκε εγκληματικό, συνδέοντάς το με τη δολοφονία του ράπερ Παύλου Φίσσα. Το Εφετείο, με πενταμελή πλειοψηφία, δέχτηκε την πρόταση αποφυλάκισης του Πατέλη.\nΟ Πατέλης κατέθεσε μήνυση για αναστολή της ποινής, επικαλούμενος τους ψυχολογικούς λόγους για το παιδί του, παρουσιάζοντας ψυχιατρική έκθεση. Ο δικηγόρος του φέρεται να είπε ότι ο γιος του Πατέλη έχει προβλήματα ψυχικής υγείας.\nΟ εισαγγελέας που πρότεινε την αποφυλάκιση είπε ότι «δεν υπάρχει σοβαρή πιθανότητα νέας πράξης, αφού ένα συγκεκριμένο έγκλημα διαπράχθηκε για συγκεκριμένους λόγους, λαμβάνοντας υπόψη συγκεκριμένες περιστάσεις». Σύμφωνα με την εφημερίδα «Efsyn», Επίσης ο εισαγγελέας ονομάζεται ο «υποδειγματικός κρατούμενος» του.\nΗ ηγεσία της Χρυσής Αυγής καταδικάστηκε σε μακροχρόνιες φυλάκιση τον Οκτώβριο του 2020. Το δικαστήριο επέβαλε τη μέγιστη επιτρεπόμενη ποινή στους ηγέτες των κομμάτων (κατά μέσο όρο 13,5 χρόνια αυστηρού καθεστώτος) για την ηγεσία εγκληματικής οργάνωσης που κατηγορείται για τη δολοφονία του ράπερ Παύλου Φίσσα, καθώς και για εγκλήματα μίσους (αρκετοί μετανάστες από το Μπαγκλαντές και το Πακιστάν ξυλοκοπήθηκαν ).\nΈντεκα άλλοι πρώην βουλευτές της Χρυσής Αυγής έχουν φυλακιστεί από πέντε έως επτά χρόνια για συμμετοχή σε εγκληματική οργάνωση. Ο Γιώργος Ρουπακιάς, που είχε ήδη αποβληθεί από το κόμμα πριν από τη δολοφονία, καταδικάστηκε σε ισόβια κάθειρξη για τη δολοφονία του Παύλου Φύσσα σε μια επίθεση του 2013 που τελικά οδήγησε σε δίκη που έγινε η de facto σφαγή του κόμματος.\nΗ Ντόρα Μπακογιάννη λέει ότι διαγνώστηκε με καρκίνο\nΟ κίνδυνος φτώχειας στην Ελλάδα είναι πάνω από τον μέσο όρο της ΕΕ


Λεωνίδιο press: Δεύτερος ο Ζαρόκωστας στην Ανάβαση Ταΰγετου!\nΔεύτερος ο Ζαρόκωστας στην Ανάβαση Ταΰγετου!\nΤην Κυριακή 14/10/2012 πραγματοποιήθηκε ο ποδηλατικός αγώνας ΑΝΑΒΑΣΗ ΤΑΫΓΕΤΟΥ αποστάσεως 45χιλ. από την παραλία της Καλαμάτας έως την κορφή στο τουριστικό περίπτερο 1350 μ. υψόμετρο. Στον αγώνα πήραν μέρος 60 αθλητές μεταξύ των οποίων & ο Ηλίας Ζαρόκωστας ο οποίος κατέλαβε την δεύτερη θέση με χρόνο 1 ώρα 32΄ & 15΄΄


Νέο επεισόδιο στο σίριαλ της Μπάρτσα με τον Ντε Λιχτ! - 25/06 18:31 : aek365\nΤρίτη 25 ΙΟΥΝ 2019 - 18:31 0 ΣΧΟΛΙΑ\nΝέο επεισόδιο στο σίριαλ της Μπάρτσα με τον Ντε Λιχτ!\nΔεν τα παρατά η Μπαρτσελόνα για τον νεαρό Ολλανδό\nΜε το σκεπτικό πως η επιλογή που θα κάνει μπορεί να καθορίσει ολόκληρη την καριέρα του, δίχως καν να έχει κλείσει τα 20 του χρόνια, ο Ματάις Ντε Λιχτ ακόμα δεν έχει πάρει την απόφασή του για την ομάδα στην οποία θα βρίσκεται από τη νέα σεζόν και δεν έχει κλείσει την πόρτα στη Μπαρτσελόνα...\nΤη μια, βρισκόταν μια ανάσα από τη Βαρκελώνη. Την άλλη, η προσφορά της Παρί Σεν Ζερμέν τον κάλυπτε απόλυτα. Ξάφνου, προέκυψε η Γιουβέντους, ο Κριστιάνο και ο δελεαστικός μισθός.\nΠαρ' όλα αυτά, δεν αποκλείεται τη μεγαλύτερη δουλειά για όλα αυτά τα σενάρια που κυκλοφορούν καθημερινά, να την κάνει ο ατζέντης του - και γνωστός για τα... τερτίπια στις μεταγραφικές περιόδους - Μίνο Ραϊόλα.\nΟ ισπανικός Τύπος αναφέρει πως ο Ντε Λιχτ, ακόμα απολαμβάνει τις καλοκαιρινές του διακοπές με τη σύντροφό του στην Καραϊβική και δεν έχει πάρει καμία απόφαση για το μέλλον του.\nΜάλιστα, τονίζεται ότι δεν έχει αποκλείσει την επιλογή της Μπαρτσελόνα, λόγω της παρουσίας του κολλητού του, Ντε Γιόνγκ, εκεί, αλλά και του στυλ παιχνιδιού που έχει έντονες επιρροές από Άγιαξ και Κρόιφ.\nΟπότε, οι «μπλαουγκράνα» συνεχίζουν να βρίσκονται στο κόλπο μαζί με τις Παρί και Γιουβέντους και ο 19χρονος αρχηγός του Αίαντα θέλει να συμβουλευθεί και την οικογένειά του προτού οριστικοποιήσει την επιλογή του...


Καιρός: Ήλιος και άνοδος της θερμοκρασίας σήμερα - Αναλυτικά η πρόγνωση | Pronews\n26/03/2021 - 06:47\nΚαιρός: Ήλιος και άνοδος της θερμοκρασίας σήμερα - Αναλυτικά η πρόγνωση\nΣύμφωνα με την ΕΜΥ για σήμερα αναμένεται αίθριος καιρός\nΚαλός θα είναι σήμερα ο καιρός μετά από ένα τριήμερο κακοκαιρίας.\nΚαιρός: Αίθριος. Πρόσκαιρες νεφώσεις τις μεσημβρινές ώρες στην Θράκη. Άνεμοι: Βόρειοι βορειοδυτικοί 3 με 4 και από το μεσημέρι μεταβλητοί 2 με 3 μποφόρ. Θερμοκρασία: Από -02 (μείον 02) έως 12 βαθμούς Κελσίου. Στη δυτική Μακεδονία 4 με 5 βαθμούς χαμηλότερη.\nΚαιρός: Αίθριος. Πρόσκαιρες νεφώσεις στα ηπειρωτικά τις μεσημβρινές ώρες. Άνεμοι: Βόρειοι βορειοδυτικοί 3 με 4 μποφόρ. Θερμοκρασία: Από 03 έως 16 και στα βόρεια ηπειρωτικά έως 14 βαθμούς Κελσίου. Στο εσωτερικό της Ηπείρου η ελάχιστη 3 με 5 βαθμούς χαμηλότερη.\nΚαιρός: Λίγες νεφώσεις παροδικά αυξημένες τις πρώτες πρωινές ώρες στα ανατολικά και νότια και γρήγορα αίθριος. Άνεμοι: Βόρειοι βορειοδυτικοί 3 με 4 μποφόρ και από το μεσημέρι μεταβλητοί με την ίδια ένταση. Θερμοκρασία: Από -03 (μείον 02) έως 14 βαθμούς Κελσίου.\nΚαιρός: Νεφώσεις παροδικά αυξημένες τις πρώτες πρωινές ώρες, με ασθενείς τοπικές βροχές στις Κυκλάδες και στην Κρήτη και ασθενείς χιονοπτώσεις στα ορεινά της Κρήτης. Από το μεσημέρι ο καιρός θα βελτιωθεί. Άνεμοι: Βόρειοι 4 με 5 μποφόρ. Θερμοκρασία: Από 04 έως 13 βαθμούς Κελσίου.\nΚαιρός: Λίγες νεφώσεις παροδικά αυξημένες. Άνεμοι: Στα βόρεια βόρειοι 4 με 5 και στα νότια βορειοδυτικοί 5 με 6 και βαθμιαία πρόσκαιρα τοπικά 7 μποφόρ. Θερμοκρασία: Από 06 έως 14 βαθμούς Κελσίου.\nΚαιρός: Λίγες παροδικές νεφώσεις τις πρώτες πρωινές ώρες και γρήγορα αίθριος. Άνεμοι: Βόρειοι βορειοδυτικοί 2 με 4 μποφόρ και από το μεσημέρι μεταβλητοί με την ίδια ένταση. Θερμοκρασία: Από 04 έως 14 βαθμούς Κελσίου. Στα βόρεια η ελάχιστη 2 με 3 βαθμούς χαμηλότερη.\nΚαιρός: Λίγες τοπικές νεφώσεις τις πρώτες πρωινές ώρες και γρήγορα αίθριος. Άνεμοι: Βόρειοι βορειοδυτικοί 3 με 4 μποφόρ και από το μεσημέρι μεταβλητοί ασθενείς. Θερμοκρασία: Από -01 (μείον 01) έως 12 βαθμούς Κελσίου.


Online Παιχνίδι Need for Speed. Παίξτε το παιχνίδι online δωρεάν Need for Speed. Κατεβάστε το παιχνίδι Need for Speed. Παιχνίδια Φυλή - gr.qazgames.com\nΕπιτάχυνση και nesites μέσα από την πόλη σε πλήρη ταχύτητα στο παιχνίδι Need for Speed. Αγώνας σε πλήρη ταχύτητα για τις πραγματικές δρομείς.\n© sgames.org -. Δωρεάν online παιχνιδιών Need for Speed () σε απευθείας σύνδεση κόσμο παιχνιδιού παιχνίδι λάμψης Need for Speed για δωρεάν. Μην ξεχάσετε να αξιολογήσετε αυτό το παιχνίδι Need for Speed και να μοιραστούν αυτό το παιχνίδι με τους καλύτερους φίλους σας.\nΠαιχνίδι Need for Speed σε απευθείας σύνδεση\nΠεριγραφή του παιχνιδιού Need for Speed γραμμή. Πώς να παίξετε το παιχνίδι online Επιτάχυνση και nesites μέσα από την πόλη σε πλήρη ταχύτητα στο παιχνίδι Need for Speed. Αγώνας σε πλήρη ταχύτητα για τις πραγματικές δρομείς.\nΒαθμολογήστε αυτό το παιχνίδι: Παίχθηκε: 28324\nNeed for Speed ( Ψηφοφορίες287, Δευτεροβάθμια Βαθμολογία: 4.38/5)


Έκτακτο Παράρτημα: Μια διήγηση από την Ι.Μ. του Οσίου Δαυίδ για την επίθεση του πονηρού στον Γέροντα Κύριλλο\nΜια διήγηση από την Ι.Μ. του Οσίου Δαυίδ για την επίθεση του πονηρού στον Γέροντα Κύριλλο\nΟ Γέροντας Γαβριήλ μας διηγείται πώς ο Γέροντας Κύριλλος έχασε το μάτι του από διαβολική ενέργεια:\n"" ... Ένα πρωινό πήγε να πάρει ευχή απ’ τον Άγιο Ιάκωβο για να πάει στο διακόνημά του.\n«Πρόσεξε!», του λέει ο Αγιος Ιάκωβος, «πρόσεξε γιατί ο διάβολος δεν σε χωνεύει και θέλει να σου βγάλει το μάτι»,\n«τι έκανα», λέει, «και δεν με χωνεύει;»,\n«δεν ξέρω τι έκανες, πρόσεξε!»\nΕκείνη την ημέρα το διακόνημά του ήταν να κόβει ξύλα με το τσεκούρι, για τη θέρμανση της Μονής.\nΠρόσεχε, αλλά στο τελευταίο ξύλο και στην τελευταία τσεκουριά, όπως χτύπησε με το τσεκούρι, πετάχτηκε ένα κομμάτι ξύλου και πήγε στο δεξί του μάτι.\nΕκείνη την ώρα έχασε την όρασή του, πήγε στον Άγιο Γέροντα Ιάκωβο\n«τι έγινε», του λέει, «στο ‘βγαλε το μάτι ο διάβολος;»\n....«μου το ‘βγαλε»..\nΠήγε, μ’ ένα αυτοκίνητο που υπήρχε εκείνη την εποχή σε όλα αυτά τα χωριά, στις Ροβιές ,όπου υπήρχε μια Αγροτική γιατρός. Του είπε «τι μπορώ να σου κάνω εγώ, θα πας αύριο στη Χαλκίδα».\nΔεν μπορούσε να κοιμηθεί από τους πόνους, όταν ξημέρωνε αποκοιμήθηκε λιγάκι κι όταν ξύπνησε , είδε ότι είχε μόνο 10 λεπτά να φτάσει μέχρι τις Ροβιές, απ’ όπου θα έπαιρνε το λεωφορείο για τη Χαλκίδα.\nΌπως ήταν, πήρε ευχή απ’ τον Άγιο Ιάκωβο και το ‘βαλε στα πόδια.\nΕδώ με τ’ αυτοκίνητο, αδελφοί μου, για να φτάσεις απ’ το Μοναστήρι στις Ροβιές θέλεις τουλάχιστον 20 λεπτά.\nΜέσα από μονοπάτια, παρόλο που δεν έκανε, ούτε καν αεράκι να πηγαίνει στο μάτι του, αυτό το πληγωμένο, πρόφθασε, με τη Χάρη των Αγίων και την ευχή του γέροντά του, την ώρα που έβαζε μπροστά στη μηχανή ο οδηγός, ανέβηκε στο λεωφορείο.\nΧρειάστηκε 2 ώρες και πλέον να πάει στη Χαλκίδα με αυτό το ταλαιπωρημένο μάτι.\nΠήγε στους γιατρούς, «τραυματικό καταρράκτη» του είπανε, «πρέπει να κάνεις επέμβαση».\nΚάτι ενέσεις, μας έλεγε, μεγάλες που προκαλούσαν φρικτούς πόνους. Δάγκωνε τα σεντόνια για να μη φωνάξει από τους πόνους.\nΠερνούσαν οι μέρες, έβλεπε ότι οι άλλοι ασθενείς που είχαν κάνει καταρράκτη φυσιολογικό βγαίνανε από την Κλινική.\nΟι μέρες περνούσαν κι εκείνος παρέμενε «γιατρέ μου», είπε στο γιατρό, «γιατί εγώ παραμένω έτσι;» «διότι», του λέει, «το μάτι σου έχει ακόμα αιμάτωμα κι αν δεν απορροφηθεί θα υποστείς και δεύτερη διαδικασία».\nΜε το άκουσμα αυτό σήκωσε τα χέρια ψηλά, είπε\n«Άγιέ μου Δαυίδ..» και αδελφοί μου - τα διηγείτο ο ίδιος, τα έζησε - , ΒΛΕΠΕΙ ΟΛΟΖΩΝΤΑΝΟ ΤΟΝ ΑΓΙΟ ΔΑΥΙΔ ,αυτόν τον Άγιο γέροντα, γονατιστό μπροστά στο κρεβάτι του, με υψωμένα τα χέρια, τρεμάμενα και να δέεται στον Κύριο της Δόξης, στον Παντοκράτορα Θεό,\nνα δέεται για την ίαση του δούλου του, του θεράποντά του, του πατρός Κυρίλλου.\nΑπό κείνη την ώρα, αδελφοί μου, το αιμάτωμα απορροφήθηκε και εξήλθε του Νοσοκομείου....""\nΑπομανητοφωνημένο απόσπασμα από το κήρυγμα του Ηγουμένου της Μονής Οσίου Δαυίδ , Γέροντος Γαβριήλ, κατά τον Εσπερινό των Αγίων Αθανασίου και Κυρίλλου, που έγινε στο ομώνυμο παρεκκλήσι της Μονής\n▼ 2021 (5079)


Τζόυς Ευείδη: «Το σπίτι μου ήταν σαν τάφος» - Star.gr\nLIFESTYLE Σάββατο, 15 Μαρτίου 2014, 16:40\nΤζόυς Ευείδη: «Το σπίτι μου ήταν σαν τάφος»\nΜέσα σε έναν μήνα πέθαναν οι γονείς και την απάτησε ο σύντροφός της\nΗ Τζόυς Ευείδη σε πρόσφατη συνέντευξή της μίλησε για την κατάθλιψη που πέρασε.\nΗ ηθοποιός πέρασε δύσκολα, αφού μέσα σε ένα μήνα πέθαναν οι γονείς της, την απάτησε ο σύντροφος της, ενώ έχασε και τον αγαπημένο της σκύλο.\n«Το ότι παίζεις έναν κωμικό ρόλο στη δουλειά σου δεν σημαίνει ότι τον κουβαλάς και στη ζωή σου. Έχω περάσει τρελές περιόδους μαύρης κατάθλιψης, όπου τα βράδια πήγαινα και έπαιζα βαρβάτες κωμωδίες και κανείς δεν καταλάβαινε τίποτα. Ξεκληρίστηκε η οικογένειά μου σε ένα μήνα. Αρχικά έφυγε η μητέρα μου και στο μήνα πάνω ο πατέρας μου, δεν άντεξε και την ακολούθησε. Ήταν πολύ άγριο γιατί δεν έχω σόι, είμαι ένα παιδί μόνο του. Ούτε αδέλφια, ούτε ξαδέλφια. Ξαφνικά δεν είχα οικογένεια. Ένιωσα ότι δεν είχα σημείο αναφοράς, ότι απλά φύτρωσα. Κάτι που ήταν καθεστώς, άνθρωποι που ήταν η καθημερινότητά μου, η ρουτίνα μου εξαφανίστηκαν. Δεν είχα το περιθώριο όμως να το πάρω πολύ βαθιά. Έπρεπε να δουλέψω για να επιβιώσω. Και αν κλεινόμουν στο σπίτι πίνοντας χάπια και κλαίγοντας, θα πέθαινα απ' την πείνα. Αυτό που με κράτησε ήταν ότι με τους γονείς μου είχα εξαιρετικές σχέσεις, ξεκάθαρες. Δεν είχε μείνει λοιπόν τίποτα πίσω. Δεν έμειν��ν απωθημένα», δήλωσε η ηθοποιός.\n«Κάποια στιγμή το σπίτι μου ήταν σαν τάφος. Γιατί πρέπει να σου πω πως είχα ένα σκύλο που και αυτός πέθανε την ίδια περίοδο ενώ λίγο πριν είχα χωρίσει ύστερα από 14 χρόνια. Κι αν τα έγραφα αυτά σε κείμενο θα έλεγαν πως είναι too much, δεν θα ήταν πιστευτό. Κάποιες φορές όμως η ζωή είναι ανώτερη της κωμωδίας».\nΌσο για το πώς προέκυψε ο χωρισμός της, η Τζόυς Ευείδη είπε: «Με το γνωστό τρόπο που ονομάζεται κέρατο. Τώρα με βλέπεις και με ακούς χαλαρή. Εκείνη την ώρα όμως δεν τα έλεγα και τόσο χαλαρά. Δεν ήμουν τόσο πολιτισμένη όσο με ακούς τώρα. Σε μεγάλα σοκ της ζωής μου γίνομαι λίγο φράου. Ξεκινώ να παγώνω το συναίσθημά μου και γίνομαι πιο διαδικαστική. Είναι σαν να παρακολουθώ τη ζωή μου λίγο απ' έξω. Πέρασε μεγάλο διάστημα για να έρθω στα ίσα μου».


Ο Αϊ Ουέι Ουέι και ο Ευριπίδης | Απόψεις | Η ΚΑΘΗΜΕΡΙΝΗ\nΕνας από τους μύθους με τους οποίους επιχειρεί η ανθρωπιστική ελεημοσύνη να εξωραΐσει το πρόβλημα των μεταναστευτικών ροών προς την Ευρώπη, και κατά μείζονα λόγο προς τη χώρα μας, αναφέρεται στην ιερότητα του ικέτη στην αρχαία ελληνική παράδοση. Η ιστορική αναλογία έχει περίπου την ίδια αξία με την επίκληση της χριστιανικής αγάπης από τους προτεστάντες και τους παπικούς που σφάζονταν στην Ευρώπη του 16ου και του 17ου αιώνα. Το αριστούργημα του ουγενότου Agrippa d’ Aubigné «Οι τραγικοί», μία από τις μεγάλες στιγμές της γαλλικής ποίησης, αποδίδει με τραγική ακρίβεια το χάσμα ανάμεσα στη χριστιανική αγάπη και στην πραγματικότητα της ανθρώπινης κατάστασης που την επικαλείται. Οι ιστορικές αναλογίες σκοντάφτουν παγίως στην ίδια αντίφαση. Δεν λαμβάνουν υπ’ όψιν, είτε λόγω αφελείας και άγνοιας είτε δολίως, την ανθρώπινη κατάσταση, πάντα ρευστή, πάντα υποκείμενη σε μεταμορφώσεις, ταυτόχρονα, όμως, πάντα υποταγμένη σε προσδιορισμούς που της επιβάλλει η φύση της, «ανεπίδεκτη μαθήσεως» που έλεγαν κι οι δάσκαλοί μας, κατά συνέπεια τραγική.\nΟι «Ικέτιδες» του Ευριπίδη είναι γυναίκες από το Αργος που πάνε στην Αθήνα ζητώντας να τις βοηθήσει να παραλάβουν τους νεκρούς που έπεσαν στην εκστρατεία των Επτά. Υστερα από υπέροχα χορικά του Ευριπίδη, διαλόγους που συμπυκνώνουν σελίδες ολόκληρες φιλοσοφίας, ο Θησέας δέχεται την ικεσία τους και αποφασίζει να εκστρατεύσει κατά της Θήβας, επιτυχώς εννοείται. Δεν αγνοώ το γεγονός ότι ο Θησέας, αφού δεχθεί να βοηθήσει τον Αδραστο και τις Αργείες γυναίκες, βγαίνει από τη σκηνή για να υποβάλει το αίτημά τους στον «δήμο», τον «τύραννο αυτής της πόλης». Ιστορικά συμφραζόμενα: ο Ευριπίδης παρουσίασε την τραγωδία του μετά την ήττα της Αθήνας στο Δήλιον της Βοιωτίας το 424 π.Χ., η πρώτη μεγάλη ήττα της στον Πελοποννησιακό Πόλεμο, όπου η Θήβα, κατά παράβαση των συνθηκών είχε αρνηθεί να παραδώσει τους νεκρούς Αθηναίους. Συμπέρασμα: η ικεσία γίνεται ιερό δικαίωμα από τη στιγμή που ο ικέτης επικαλείται κάποιο ιερό δικαίωμα που θεωρείται υπέρτερο του γεγονότος πως ο ίδιος εμφανίζεται ως ικέτης. Το Αργος δέχεται τις Ικέτιδες, στη φερώνυμη τραγωδία του Αισχύλου, για να τις γλιτώσει από την αιμομιξία στην οποία θέλουν να τις καταδικάσουν οι γόνοι του Αιγύπτου.\nΕίναι η θεμελιώδης διαφορά ανάμεσα στον Αϊ Ουέι Ουέι και τον Ευριπίδη, ή την τεθλιμμένη Βανέσα Ρεντγκρέιβ και τον Αισχύλο. Δεν αναφέρομαι στους δικούς μας «αλληλέγγυους». Αυτοί ούτως ή άλλως δεν έχουν τις κατάλληλες αναφορές για να την καταλάβουν. Είναι σαν να προσπαθείς να περιγράψεις σε Εσκιμώο την ομορφιά του ηλιοβασιλέματος στον Σαρωνικό. Δύσκολα πράγματα, και ακόμη πιο δύσκολα αυτά που ζούμε.\nΠοια είναι η ιερότητα του Αφγανού ικέτη στην πλατεία Βικτωρίας ή του Μαροκινού στη Μόρια; Αυτή την οποία επικαλείται η προοδευτική σκέψη της προόδου που βγάζει το φραγγέλιο σε όποιον τολμά να την αμφισβητήσει; Δεν αντέχει το «εδώ» της ζωής του και ψάχνει το «αλλού» για να αναπνεύσει. Θεμιτό, δεκτό. Εχει ζήσει τη ζωή του κάπου ανάμεσα σε εμφυλίους, γενοκτονίες και θρησκευτικούς διωγμούς. Το «αλλού» όμως που επιθυμεί είναι πολύ συγκεκριμένο. Είναι η ευρωπαϊκή επικράτεια που θα τον γλιτώσει από τους εμφύλιους, τις γενοκτονίες και τους θρησκευτικούς διωγμούς. Αρα, για να μπορέσει και ο ίδιος να απαλλαγεί από το «εδώ» της ζωής του, θα πρέπει να αποδεχθεί τις αξίες του κόσμου που γι’ αυτόν είναι το «αλλού» και ο οποίος δεν αποδέχεται ούτε το φυλετικό μίσος ούτε τον θρησκευτικό φανατισμό. Οφείλει, εν ολίγοις, να ξεφορτωθεί ένα μεγάλο μέρος της σκευής που προσδιορίζει τον τρόπο συμπεριφοράς του για να πείσει. Από την άλλη, όμως, αν αφήσει κατά μέρος τη σκευή του, πώς θα αιτιολογήσει την ικεσία του;\nΟυπς. Βρισκόμαστε στον πυρήνα της τραγικής σκέψης. Αυτόν που δεν μπορεί να αγγίξει η καλοπροαίρετη, σαμαριτική, σοσιαλδημοκρατική, κεντροαριστερή και κακοπροαίρετη λογική της Αριστεράς και της προόδου. Ζούμε μια περίοδο της Ιστορίας που πληθυσμοί μετακινούνται από την Αφρική και την Ασία προς τη Γηραιά Ηπειρο.\nΚαι το φαινόμενο δεν αντιμετωπίζεται όσες φορές κι αν παίξει πιάνο ο Αϊ Ουέι Ουέι στην Ειδομένη και όσες ώρες κι αν μείνει ξαπλωμένος σε κάποια παραλία της Λέσβου. Θα πρότεινα ως αντίδοτο στην αποβλάκωση τις «Ικέτιδες» του Ευριπίδη.


"Το σκάκι στα σχολεία"\nΗ περίπτωση του 50ού Δημοτικού Πάτρας\nΕγχειρίδιο προς εκπαιδευτικούς\nΟ δάσκαλος Νίκος Μακροδήμος, μας προσέφερε το βιβλίο, που εξέδωσε και διαθέτει δωρεάν προς συλλόγους και εκπαιδευτικούς.\nΜας το προσέφερε προς κρίση. Όμως αισθανόμαστε ως νάνοι απέναντι σε τέτοιο έργο, οπότε θα αρκεστούμε στο πρώτο μέρος της αναφοράς μας, σε μια συνοπτική περιγραφή του και στο δεύτερο μέρος στον ίδιο τον κ. Μακροδήμο, ένα θέμα πιο οικείο σε μας\nΑ μέρος: Το μικρό θαύμα του 50ού Δημοτικού Πάτρας\nΜέσα στο βιβλίο, το οποίο είναι μοναδικής θεματολογίας στον ελληνικό χώρο και το οποίο απευθύνεται σε εκπαιδευτικούς παρουσιάζεται πώς ένα σχολείο από το πουθενά αγάπησε και αξιοποίησε το σκάκι προσφέροντας στα μέλη του κυρίως χαρά!\nΚύριος στόχος του έργου είναι να προωθήσει σε όλα τα ελληνικά σχολεία την εισαγωγή του σκακιού στο πρόγραμμα Ευέλικτης Ζώνης, με δοκιμασμένη, όμως, μέθοδο. Αυτή του 50ού Δημοτικού Πάτρας.\nΤο 2010 ο νεοδιορισθείς στο σχολείο δάσκαλος Νίκος Μακροδήμος κατορθώνει να ενσταλάξει την αγάπη των παιδιών προς το παιχνίδι. Τοποθετεί στον διάδρομο του σχολείου μόνιμες σκακιέρες. Χρησιμοποιεί το σκάκι σε διαδραστικές δραστηριότητες.\nΤο εντάσσει στην Ευέλικτη Ζώνη.\nΤα παιδιά αγαπούν το παιχνίδι χωρίς την πίεση του πρωταθλητισμού (όρος)\nΤο σχολείο κατορθώνει και εντάσσεται στο πρόγραμμα "Chess in Schools" στο Erasmus+ μαζί με άλλα σχολεία της Ευρώπης.\nΔιοργανώνονται διασχολικοί αγώνες\nΔιοργανώνεται Επιμορφωτικό Σεμινάριο Προπονητών\nΔιοργανώνεται Επιμορφωτικό Σεμινάριο Εκπαιδευτικών\nΑρωγοί της προσπάθειας γίνονται οι γονείς, η διευθύντρια του σχολείου, εκπαιδευτικοί-σκακιστές, ο Δήμος Πατρέων και έμπειροι προπονητές.\nΣιγά σιγά έρχονται οι ατομικές και ομαδικές επιτυχίες στα Μαθητικά Πρωταθλήματα\nΣτο βιβλίο μιλούν και λένε την γνώμη τους οι ίδιοι οι πρωταγωνιστές δηλ. τα παιδιά, οι γονείς, οι δάσκαλοι και οι προπονητές.\nΑυτά είναι σε τίτλους τα κυριότερα περιγραφόμενα ενός βιβλίου 126 σελίδων διανθισμένο με έγχρωμες φωτογραφίες.\nΒ μέρος: Η περίπτωση του Νίκου Μακροδήμου\nΟ δάσκαλος Νίκος Μακροδήμος είναι άραγε μια ιδιάζουσα περίπτωση; Όχι\nΓιατί τότε τον προβάλλουμε; Απλούστατα, διότι τέτοιοι άνθρωποι δεν προβάλλονται.\nΟ Νίκος Μακροδήμος έχει αφιερώσει στο τιτάνιο αυτό έργο του κάτι το οποίο ούτε εξαγοράζεται ούτε αναπληρώνεται: Τον χρόνο του. Χρόνο από χιλιάδες ώρες.\nΟ εκπαιδευτικός από την Λάρισα είναι ο αποκλειστικός συντελεστής του μικρού θαύματος του 50ού Δημοτικού Πάτρας.\nΑλλά εάν τον ρωτήσετε θα απαντήσει ότι αυτός έδωσε μόνο το έναυσμα. Και δεν θα το πει από ταπεινοφροσύνη αλλά επειδή αυτό πιστεύει!\nΤι να πρωτοπούμε για το ήθος του; Ένα μόνο: Για τον κάθε άνθρωπο που έτυχε να συνεργαστεί έχει πάντα να πει μια καλή κουβέντα!\nΟ Νίκος Μακροδήμος τι κερδίζει από την γιγάντια αυτή προσφορά;\nΤην χαρά της προσφοράς! Ακούγεται απίστευτο; Και όμως έτσι είναι!\nΣτην Ελλάδα υπάρχουν πολλοί Μακροδήμοι;\nΥπάρχουν τόσοι σε κάθε τομέα που αρκούν για να κρατιέται η χώρα όρθια.\nΜήπως οι κάθε υπουργοί και πρωθυπουργοί κρατούν την πολιτεία;\nΘα είχαμε εξαφανιστεί από τον παγκόσμιο χάρτη προ πολλού.\nΑπό τη μια ευσυνείδητοι άνθρωποι σε θέσεις κλειδιά και από την άλλη ανιδιοτελείς προσωπικότητες που αγαπούν να βελτιώνουν την ζωή των συνανθρώπων τους!\nΣημαντικό: Οι άνθρωποι αυτοί δεν βρίσκονται ποτέ στο προσκήνιο.\nΣτο αμέσως επόμενο χρονικό διάστημα θα σταχυολογήσουμε και θα αναρτήσουμε κάποια κομμάτια του βιβλίου


Νίκο Παππά ποια η σχέση σου με τον Μανώλη Πετσίτη; Μήπως ήταν «ταμίας»; | in.gr\ningr > Άποψη > Νίκο Παππά ποια η σχέση σου με τον Μανώλη Πετσίτη; Μήπως ήταν «ταμίας»;\nΗ κυβέρνηση και ο Νίκος Παππάς πρέπει να ξεκαθαρίσουν ποια είναι η σχέση τους με τον Μανώλη Πετσίτη\n10 Δεκεμβρίου 2018, 17:22\nΤα κόμματα και οι πολιτικοί συχνά έχουν «ταμίες».\nΔεν αναφερόμαστε απλώς στους ανθρώπους που έχουν την τυπική ιδιότητα να χειρίζονται τα «επίσημα» οικονομικά ενός κόμματος, αλλά σε αυτούς που έχουν την ευθύνη να διαχειρίζονται το «μαύρο χρήμα» που φτάνει στα κόμματα, δηλαδή τις ενισχύσεις από επιχειρηματίες.\nΑυτό δεν μπορεί να φτάσει δια της «επίσημης οδού» γιατί τέτοιες χρηματοδοτήσεις είναι από τα πράγματα που «γίνονται αλλά δεν λέγονται».\nΣε αυτές τις περιπτώσεις η ατομική οικονομική κατάσταση κάποιου, τα εισοδήματά του, οι υποτιθέμενες αμοιβές του, λειτουργούν ουσιαστικά ως προκάλυμμα για κομματικές ενισχύσεις.\nΣε ορισμένες περιπτώσεις αυτό γίνονται και σε συνδυασμό με εταιρικές μορφές που κάνουν την ίδια δουλειά.\nΤις τελευταίες μέρες έχουν έρθει πλήθος στοιχεία για τον Μανώλη Πετσίτη.\nΈναν άνθρωπο που έχει περάσει από το Μαξίμου και είναι φίλος του Νίκου Παππά.\nΈναν άνθρωπο που από γκαρσόνι βρέθηκε να έχει αμοιβές δεκάδων χιλιάδων ευρώ από επιχειρηματίες και δική του ιδιωτική κεφαλαιουχική εταιρία.\nΈναν άνθρωπο για τον οποίο έχει γραφτεί ότι κάποτε ξέχασε το σακάκι του σε ένα μαγαζί και τα γκαρσόνια το βρήκαν γεμάτο πεντακοσάρικα και ότι μια άλλη φορά συνελήφθη για υπερβολική ταχύτητα αλλά στον έλεγχο βρέθηκε ότι είχε και μεγάλο ποσό σε χαρτονομίσματα.\nΈναν άνθρωπο που φαίνεται να δρα σε μια «γκρίζα ζώνη» ανάμεσα στην κομματική πολιτική, την κυβέρνηση και τις επιχειρήσεις.\nΈναν άνθρωπο που από ορισμένες πλευρές δείχνει να έχει ακριβώς το προφίλ του «ταμία».\nΈναν άνθρωπο που μέχρι τώρα δεν έχει δώσει πειστικές απαντήσεις.\nΌμως, δεν έχει δώσει πειστικές απαντήσεις μέχρι τώρα ούτε η κυβέρνηση.\nΠαρότι ο άνθρωπος είχε τέτοια πρόσβαση στο Μαξίμου, ώστε να βγάζει και φωτογραφίες εκεί όπου δίνει τα διαγγέλματα ο πρωθυπουργός.\nΠαρότι είναι γνωστοί οι δεσμοί του με τον Νίκο Παππά.\nΠαρότι ο ίδιος περηφανευόταν για τις άκρες του στην κυβέρνηση.\nΗ κυβέρνηση και ειδικά ο Νίκος Παππάς πρέπει να απαντήσουν σε απλά αλλά αμείλικτα ερωτήματα:\nΠοιος ακριβώς ο ρόλος και ποια η πραγματική επαγγελματική ιδιότητα του Μανώλη Πετσίτη;\nΠώς από γκαρσόνι έγινε «σύμβουλος επιχειρήσεων» και πώς ακριβώς άσκησε αυτή τη «δραστηριότητα»;\nΤα χρήματα αυτά που έλαβε σε τι είδους υπηρεσίες αναλογούν και πώς βρέθηκε ξαφνικά να είναι τόσο καλοπληρωμένος;\nΤο ακριβό σπίτι στο οποίο διαμένει, έχει ελεγχθεί για τον τρόπο που το απέκτησε;\nΠοια η σχέση του με τον Λαυρεντιάδη και την «ειδική μεταχείριση» που φάνηκε να έχει αυτός από την κυβέρνηση;\nΠοια η ακριβής σχέση του με άλλους επιχειρηματίες από τους οποίους υποτίθεται ότι αμείφθηκε για υπηρεσίες του;\nΠοια η σχέση του με το κόμμα, με το Μέγαρο Μαξίμου, με τον Νίκο Παππά;\nΕχει ή όχι φιλική σχέση και με τον Αρτέμη Αρτεμίου, τον άλλο φίλο του Νίκου Παππά με τον οποίον είχαν κάνει εκείνο το περίεργο ταξίδι στην Καραϊβική και στη Βενεζουέλα;\nΤελικά, μήπως είναι ο ρόλος του κάτι σαν αυτόν του «ταμία» που περιγράψαμε πιο πάνω;\nΗ κυβέρνηση ας σταματήσει να πετάει τη μπάλα στην εξέδρα.\nΑν ισχύει το «καθαρός ουρανός αστραπές δεν φοβάται», τότε ας δώσει απλές και ξεκάθαρες απαντήσεις σε όλα αυτά τα ερωτήματα.\nΔιαφορετικά, οι υπεκφυγές, οι εύκολες καταγγελίες, οι ειρωνικές ατάκες για δήθεν σκάνδαλα που ξεφουσκώνουν, απλώς ενισχύουν την πεποίθηση ότι μάλλον κάποιοι πιάστηκαν με τη γίδα στην πλάτη.\nΚαι με το «ηθικό πλεονέκτημα» να έχει πάει περίπατο προ πολλού.\nΤο επόμενο διάστημα θα βγουν πολλά στο φως.\nΚαι για τον Πετσίτη και για άλλους «Μαξιμάρχες», όπως ονομάζει η πιάτσα τους διαδρομιστές στο Μέγαρο Μαξίμου.\nΚαι θα βγουν γιατί εδώ και καιρό το… γκαρσόνι από την Καισαριανή που έγινε… πρώτο τραπέζι πίστα στην εξουσία, βρίσκεται υπό έλεγχο.\nΤον ελέγχει η Τράπεζα της Ελλάδος, η ΑΑΔΕ κ.λπ.\nΚαι ίσως για το λόγο αυτό ο γνωστός εκδότης του ΣΥΡΙΖΑ να «βυσσοδομεί» εναντίον όλων μηρυκάζοντας το ξαναζεσταμένο φαγητό του ΚΕΕΛΠΝΟ και της Novartis.\nΙσως γι’ αυτό να στέλνει μηνύματα εκφοβισμού ώστε να σταματήσουν οι έλεγχοι κατά του Μ. Πετσίτη, προσωπικού φίλου… παιδιόθεν, του νούμερο 2 της κυβέρνησης Νίκου Παππά.\nΣχετικά άρθρα: «Σεισμός» για τον «Μανώλη του Παππά» – Τα μυστήρια του συμβούλου και η υπόθεση της ELFE Μανιάτης για σκάνδαλο ΔΕΠΑ: Να απαντήσει ο Τσίπρας για τον Πετσίτη Αποκαλύψεις – βόμβα στα «Νέα» για το golden boy του Μαξίμου ΝΔ: Ο Τσίπρας δεν μπορεί να κρύβεται άλλο για τον Μ. Πετσίτη και τη ΔΕΠΑ Ο στενός συνεργάτης Τσίπρα – Παππά και υπάλληλος του Λαυρεντιάδη Σπυράκη για σκάνδαλο ΔΕΠΑ: Η κυβέρνηση σιωπά παρά τις αποκαλύψεις


Χαλάζι — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nit-2 σ. 1237\nΧαιρετίστε τη Βασιλεία του Ιεχωβά!\nΧαιρετίστε τον Πρωτότοκο του Ιεχωβά\nΧαιρετίστε τον Πρωτότοκο του Ιεχωβά!\nΤύπος κατακρημνίσματος που αποτελείται από σφαιρίδια πάγου ή παγωμένη βροχή. Οι αναφορές της Αγίας Γραφής στην καταστροφική φύση του χαλαζιού επιβεβαιώνονται από όσα έχουν συμβεί σε διάφορα μέρη της γης τα πιο πρόσφατα χρόνια. Το 1985, μια χαλαζοθύελλα στη Βραζιλία σκότωσε περισσότερους από 20 ανθρώπους και τραυμάτισε άλλους 300. Ισχυρές καταιγίδες μπορούν να δώσουν χαλάζι στο μέγεθος αβγού ή ακόμη και πορτοκαλιού. Ένας ασυνήθιστα μεγάλος χαλαζόλιθος που εντοπίστηκε ύστερα από μια καταιγίδα στο Κάνσας (ΗΠΑ), στις 3 Σεπτεμβρίου 1970, είχε διάμετρο γύρω στα 15 εκ. Οι μεγάλοι χαλαζόλιθοι πέφτουν με ταχύτητα περίπου 160 χλμ./ώ. Το χαλάζι είναι ιδιαίτερα επιζήμιο για τις καλλιέργειες, ορισμένες δε χαλαζοθύελλες προκαλούν μερικές φορές ζημιές που ανέρχονται σε εκατομμύρια δολάρια.\nΧρησιμοποιείται από τον Ιεχωβά. Το χαλάζι είναι μια από τις δυνάμεις που έχει χρησιμοποιήσει κατά καιρούς ο Ιεχωβά για να επιτελέσει το λόγο του και για να καταδείξει τη μεγάλη του δύναμη. (Ψλ 148:1, 8· Ησ 30:30) Η πρώτη καταγραμμένη περίπτωση ήταν η έβδομη πληγή εναντίον της αρχαίας Αιγύπτου, μια καταστροφική χαλαζοθύελλα που αφάνισε τη βλάστηση, τσάκισε τα δέντρα και σκότωσε ανθρώπους και ζώα έξω στον αγρό, αλλά δεν επηρέασε τους Ισραηλίτες στη Γεσέν. (Εξ 9:18-26· Ψλ 78:47, 48· 105:32, 33) Αργότερα, στην Υποσχεμένη Γη, όταν οι Ισραηλίτες υπό τον Ιησού του Ναυή πρόστρεξαν σε βοήθεια των Γαβαωνιτών, τους οποίους απειλούσε μια συμμαχία πέντε βασιλιάδων των Αμορραίων, ο Ιεχωβά χρησιμοποίησε μεγάλους χαλαζόλιθους εναντίον των επιτιθέμενων Αμορραίων. Σε αυτή την περίπτωση περισσότεροι πέθαναν από τους χαλαζόλιθους παρά από τη μάχη με τον Ισραήλ.—Ιη 10:3-7, 11.\nΣυμβολικό. Εντούτοις, ο Ιεχωβά δεν δίστασε να πλήξει τον άπιστο Ισραήλ με ερημωτικό χαλάζι. (Αγγ 2:17) Επιπλέον, μέσω του Ησαΐα του προφήτη του, προείπε την ανατροπή του δεκάφυλου βασιλείου από τους Ασσυρίους, παραβάλλοντας τις νικηφόρες ασσυριακές δυνάμεις με «βροντερή θύελλα χαλαζιού». (Ησ 28:1, 2) Παρόμοια, οι Βαβυλώνιοι, σαν χαλάζι, επρόκειτο να σαρώσουν «το καταφύγιο του ψέματος» του Ιούδα, δηλαδή τη συμμαχία που είχε συνάψει με την Αίγυπτο για στρατιωτική βοήθεια.—Ησ 28:14, 17· 31:1-3.\nΣτο βιβλίο της Αποκάλυψης γίνεται λόγος για το χαλάζι σε συνάρτηση με το σάλπισμα του πρώτου από τους εφτά σαλπιγκτές αγγέλους, καθώς και σε σχέση με το άνοιγμα του ουράνιου αγιαστηρίου του ναού του Θεού. (Απ 8:2, 7· 11:19) Στη συνέχεια, με το άδειασμα της έβδομης κούπας του θυμού του Θεού, πέφτουν πάνω στους πονηρούς ανθρώπους συμβολικοί χαλαζόλιθοι που ζυγίζουν περίπου ένα τάλαντο (20,4 κιλά).—Απ 16:1, 17, 21.\n“Για την ημέρα του πολέμου”. Μιλώντας στον Ιώβ μέσα από την ανεμοθύελλα, ο Ιεχωβά έδειξε ότι διατηρούσε αποθήκες χαλαζιού για «την ημέρα της μάχης και του πολέμου». (Ιωβ 38:1, 22, 23) Κατάλληλα, λοιπόν, το χαλάζι μνημονεύεται μεταξύ των στοιχείων που θα χρησιμοποιηθούν ενάντια στις επιτιθέμενες δυνάμεις του «Γωγ».—Ιεζ 38:18, 22.


Τα τριτάκια και τεταρτάκια του 7ου Δημ. Χαλκίδας: Το ανάκτορο της Κνωσού.\nΣτην 9η ενότητα ασχολούμαστε με τον δεύτερο σημαντικό πολιτισμό που αναπτύχθηκε στον ελληνικό χώρο στην περίοδο της εποχής του χαλκού, τον Μινωικό πολιτισμό. Στο δεύτερο μάθημα αυτής της ενότητας ανακαλύπτουμε το ανάκτορο της πιο σημαντικής πόλης των Μινωιτών, της Κνωσού.\nΓιατί λέμε ήταν "λαβύρινθος";\nΠού φυλάγονταν τα τρόφιμα;\nΤι έφτιαχναν στα εργαστήρια;\nΤι αποφάσιζε ο βασιλιάς για το εμπόριο;


ΠΟΛΙΤΙΚΟ ΣΑΛΟΝΙ: «Ο Κυριάκος έφυγε και οι υποψήφιοι ξεποδαριάζονται....» (PICS) - LesvosPost.com | ΕΙΔΗΣΕΙΣ & ΝΕΑ ΤΗΣ ΛΕΣΒΟΥ\nHome / Λεσβος / Πολιτικό σαλόνι / ΠΟΛΙΤΙΚΟ ΣΑΛΟΝΙ: «Ο Κυριάκος έφυγε και οι υποψήφιοι ξεποδαριάζονται....» (PICS)\nΠΟΛΙΤΙΚΟ ΣΑΛΟΝΙ: «Ο Κυριάκος έφυγε και οι υποψήφιοι ξεποδαριάζονται....» (PICS)\n14 Μαρτίου Λεσβος, Πολιτικό σαλόνι\n«Πέμπτη 14 Μαρτίου 2019»\nΚΥΡΙΑΚΟΣ ΜΗΤΣΟΤΑΚΗΣ (1) Πέτυχε ο σκοπός της επίσκεψης του στην Μυτιλήνη; Θα φανεί το βράδυ της 26ης Μαΐου όταν ανοίξουν οι κάλπες. Και ποιος είναι; Να επανεκλεγεί βέβαια η Περιφερειάρχης Χριστιάνα Καλογήρου. Υπήρχε στον προγραμματισμό του προέδρου της Ν.Δ μετά την αναβολή της επίσκεψης του, να μας επισκεφθεί κάποια στιγμή . Όμως όλα άλλαξαν μετά την εκδήλωση στην Μυτιλήνη με τον Ευρωβουλευτή Μανώλη Κεφαλογιάννη. Εκεί εμφανίστηκε το θέαμα, από τη μια πλευρά να είναι η επίσημη υποψήφια και από την άλλη ο «αντάρτης» υποψήφιος Κώστας Μουτζούρης καθήμενος μεταξύ Χαράλαμπου Αθανασίου και Δημητρίου Βουνάτσου αφού είχε βολτάρει σε όλη την αίθουσα χαιρετώντας τους οπαδούς του κόμματος! Η Χριστιάνα Καλογήρου τα πήρε στο κρανίο, τηλεφώνησε στο γραφείο του Κυριάκου Μητσοτάκη απαιτώντας άμεσο ξεκαθάρισμα της όλης υπόθεσης. Και απαίτησε αυτό να γίνει άμεσα προτού γενικευθεί το φαινόμενο σε όλη την Περιφέρεια Β. Αιγαίου. Έτσι και έκλεισε η ημερομηνία άφιξης του προέδρου της Νέας Δημοκρατίας.\nΚΥΡΙΑΚΟΣ ΜΗΤΣΟΤΑΚΗΣ (2) Τα ρεπορτάζ του LesvosPost σας μετέφεραν τον παλμό της όλης εκδήλωσης ενώ πρώτο σε τούτη την προεκλογική περίοδο, σας έδωσε ακόμα μια είδηση. Το όνομα του εκλεκτού υποψηφίου της Νέας Δημοκρατίας για την Δυτική Λέσβο. Και το όνομα αυτού Νίκος Χήρας! Την πρωί της Κυριακής στην Αντισσα κι ενώ ο κόσμος χαλούσε από τα καρναβάλια, ο Χαράλαμπος Αθανασίου συνάντησε τον Στρατή Κυρατζή και του πρότεινε να κατέβει για Δήμαρχος. Εκείνος ξέροντας τα μαχαίρια που έχουν βγει, βλέποντας και πως την πάτησε ο Άρης Χατζηκομνηνός, αρνήθηκε. Οι διαβουλεύσεις με άλλους γνωστούς υποψηφίους του χώρου δεν απέδωσαν, με αποτέλεσμα στο ενενήντα, λίγο πριν έλθει ο Κυριάκος Μητσοτάκης άρχισε να κυκλοφορεί το όνομα του Νίκου Χήρα. Μια μέρα πριν την άφιξη του προέδρου της ΝΔ είχε έλθει στη Μυτιλήνη ο στενός του συνεργάτης Θανάσης Νέζης προκειμένου να οριστικοποιήσει το πρόγραμμα του και αφετέρου να κλείσει ανοικτά θέματα. Εκείνος κατ΄αρχάς προγραμμάτισε τη συνάντηση του Κυριάκου Μητσοτάκη στο ουζερί «Ερμής» με διαφορετικές τάξεις ελευθέρων επαγγελματιών, στο πλαίσιο της στρατηγικής του κόμματος στους συγκεκριμένους κλάδους. Παράλληλα ο στενός συνεργάτης του Προέδρου της ΝΔ έκλεισε και τις υποψηφιότητες. Δεν είναι τυχαίο ότι χτες το πρωί, συναντήθηκε με τον Στρατή Κυρατζή στο Πάρκο Μυτιλήνης όπου συζήτησαν πίνοντας τον καφέ τους. Όταν τέλειωσαν και λίγο προτού προσγειωθεί το αεροπλάνο του Κυριάκου Μητσοτάκη, ανακοινώθηκε η στελέχωση του συνδυασμού της Χριστιάνας Καλογήρου με τον Στρατή Κυρατζή.\nΚΥΡΙΑΚΟΣ ΜΗΤΣΟΤΑΚΗΣ (3) Κάποια στιγμή τον έχασαν! Μόλις το αμάξι του έφθασε στο Δημοτικό Θέατρο και άνοιξαν την πόρτα του, τον έχασαν! Γιατί αντί να κατευθυνθεί στα σκαλιά, εκείνος πήγε στο απέναντι πεζοδρόμιο, σχεδόν τροχάδην και πήγε στα σκάφη του λιμενικού να χαιρετήσει το προσωπικό. Χαιρέτησε στο μεταξύ και δυο τρεις περιπατητές που αμέριμνοι έκαναν την βόλτα τους και βρέθηκαν κατάφατσα με τον Πρόεδρο της Ν.Δ.! Η δεύτερη έκπληξη ήρθε όταν μπήκε στο Δημοτικό Θέατρο. Αντί να μπει από το κάτω διάζωμα, προτίμησε ν΄ ανέβει στο φουαγιέ και από εκεί κατέβηκε χαιρετώντας τον κόσμο, στις πρώτες θέσεις των επισήμων. Αυτά τα μικρά απρόοπτα, εντάσσονται στην νέα επικοινωνιακή στρατηγική που χαράξει στο επιτελείο του.\nΝΙΚΟΣ ΧΗΡΑΣ. Ήταν το όνομα έκπληξη! Κομματικό στέλεχος της ΝΔ επί χρόνια, ήταν συνεργάτης του αείμνηστου γιατρού Δημήτρη Δημόπουλου την περίοδο που εκείνος ήταν βουλευτής (1990-1993). Στη συνέχεια συνεργάστηκε με τον Άρη Χατζηκομνηνό την περίοδο που εκείνος είχε θέσει υποψηφιότητα με το κόμμα του (1996-2000). Στη συνέχεια κατέβηκε με το ψηφοδέλτιο του Δημήτρη Φαναραδέλλη (2006-2010) όπου διετέλεσε Αντιδήμαρχος Οικονομικών. Σε δηλώσεις του στα σημερινά ΝΕΑ ΤΗΣ ΛΕΣΒΟΥ απ΄ όπου και η φωτογραφία επισημαίνει: «Γνωρίζω ότι η σύσταση και λειτουργία του Δήμου δυτικής Λέσβου θα είναι μια δύσκολη υπόθεση, αλλά θα αγωνιστώ με όλες μου τις δυνάμεις για να πετύχει. Είδα όλα αυτά τα χρόνια την κατάντια των χωριών μας και θεωρώ χρέος μου να προσπαθήσω για να ξαναζωντανέψουν». Το θέμα είναι κατά πόσο θα φτιάξει έναν τέτοιο δυνατό συνδυασμό που να μπορέσει να διεκδικήσει με αξιώσεις τον Δήμο. Σε μια μάχη που έτσι όπως εξελίσσονται τα πράματα φαβορί από πολλούς φαίνεται να είναι ο Ταξιάρχης Βέρρος. Πάντως οι απορίες των στελεχών της Ν.Δ. παραμένουν για την όλη διαδικασία επιλογής υποψηφίου Δημάρχου του κόμματος στον νεοσύστατο Δήμο.\nΠΑΝΑΓΙΩΤΗΣ ΧΡΙΣΤΟΦΑΣ Ανεξάρτητα το που ανήκει ο καθένας, θα πρέπει να ομολογήσει ότι η προεκλογική του καμπάνια διαφέρει. Χαμηλών τόνων, με δυο τρία γνωστά έμπειρα αυτοδιοικητικά στελέχη, έχει δώσει χώρο σε νέα παιδιά στέλνοντας ένα καθαρό μήνυμα. Το εξής απλό: «Τόπο στα νιάτα»! Είναι εντυπωσιακό ότι εκεί είναι το σημείο που συμφωνούν ακόμα και οι αντίπαλοι του! Νέοι όχι μόνο ηλικιακά αλλά και στην αυτοδιοίκηση. Δεν ξέρω πως θα πάει ο συνδυασμός και πως θα πάνε τα νέα αυτά παιδιά. Ένα είναι το σίγουρο. Ότι είναι μια υπέροχη ομάδα όπου εάν δουλευτεί σωστά μπορούν να βγουν τα στελέχη της επόμενης γενιάς. Γιατί κακά τα ψέματα. Ασχολούμαστε για τις νέες γενιές χωρίς να δίνουμε το λόγο σ΄ αυτές. Η αλήθεια είναι ότι τα κόμματα και οι εσωκομματικές διαδικασίες απωθούν τους νέους. Και δικαίως. Στους αυτοδιοικητικούς συνδυασμούς αλλά και στα ψηφοδέλτια των εθνικών εκλογών που ετοιμάζονται, κυριαρχούν οι μεγάλοι. Οι ίδιοι και οι ίδιοι φθαρμένοι. Κάποια στιγμή όμως θα πρέπει να ξεπεταχθούν οι νέοι. Έτσι ο συνδυασμός του Παναγιώτη Χριστόφα μπορεί θαυμάσια να λειτουργήσει και ως εφαλτήριο νέων ατόμων που θα ασχοληθούν με τα κοινά. Ας τους δώσουμε τουλάχιστον κι αυτούς μια ευκαιρία…\nΓΙΑΝΝΗΣ ΣΠΙΛΑΝΗΣ Προχθές επισκέφθηκε την ΜΟΔΟΥΣΑ όπου συζήτησε τα προβλήματα της δακοπροστασιας και της προώθησης των προϊόντων. Τόνισε πως ως ΣΥΜΠΑΡΑΤΑΞΗ ΠΟΛΙΤΩΝ υποστηρίζουν οτι η ποιοτική παραγωγή που θα φτάνει " από το χωράφι στο ράφι του καταναλωτή και στο πιάτο του τουρίστα" είναι μονόδρομος για ικανοποιητικά εισοδήματα. Χτες επισκέφθηκε την Καλλονή όπου στο αίθριο των CAFE FUEGO και CENTRO, συναντήθηκε και μίλησε με φίλους του. Γίνεται ιδιαίτερη προσπάθεια προκειμένου να στελεχωθεί ο συνδυασμός και σύντομα αναμένεται η πρώτη φουρνιά ονομάτων.\nΥΠΟΨΗΦΙΟΙ ΠΕΡΙΦΕΡΕΙΑΣ Ήδη με την ανακοίνωση του ονόματος του υποψηφίου της Χρυσής Αυγής Αντώνη Γρέγου φτάσαμε στους επτά υποψηφίους. Έτσι για πρώτη φορά στην περιφέρεια μας θα καταγραφεί το ποσοστό της ακροδεξιάς που ενδεχομένως επηρεάσει και ποσοστά άλλων συνδυασμών. Πάντως και στις προηγούμενες Περιφερειακές εκλογές οι υποψήφιοι ήταν επτά. Στον παρακάτω Πίνακα βλέπουμε τα ποσοστά που είχαν λάβει οι υποψήφιοι.\nΣΠΥΡΟΣ ΓΑΛΗΝΟΣ Μπορεί να τελειώνει η θητεία του, μπορεί να μην είναι ξανά υποψήφιος αλλά συνεχίζει να παρακολουθεί την πορεία των έργων. Σήμερα λοιπόν συνοδευόμενος από τον Αντιδήμαρχο Έργων Κώστα Κατσαρό και υπηρεσιακούς παράγοντες επισκέφθηκαν το Πάρκο Αγίας Ειρήνης όπου ξεκίνησαν τα έργα ανάπλασης. Ένα μεγάλο έργο αξίας 480.000 ευρώ το οποίο θέλουμε να ελπίζουμε δύο πράγματα. Πρώτον να τελειώσει γρήγορα και να είναι έτοιμο το καλοκαίρι όπου γίνεται πόλος έλξης παιδιών και γονέων. Και δεύτερον η επόμενη Δημοτική Αρχή να το διαχειριστεί έτσι ώστε να διατηρηθεί στην καλή κατάσταση που θα παραδοθεί.\nΜανώλης Κεφαλογιάννης: Άρη έλα να φωτογραφηθούμε γιατί για Δήμαρχο δεν σε βλέπω…


ORCHOMENOS-PRESS: Εφαρμογή μέτρων πρόληψης στις χωματερές για την αποφυγή πυρκαγιών\nΕφαρμογή μέτρων πρόληψης στις χωματερές για την αποφυγή πυρκαγιών\nΜε αφορμή το παραπάνω έγγραφο και ενόψει της φετινής αντιπυρικής περιόδου που ήδη άρχισε, σας εφιστούμε την προσοχή σχετικά με την άμεση λήψη κατάλληλων προληπτικών μέτρων, ώστε να ελαχιστοποιηθεί η πιθανότητα πρόκλησης πυρκαγιάς.\nΣας επισημαίνουμε ιδιαίτερα όπως επιμεληθείτε τον καθαρισμό των υπαρχουσών αντιπυρικών ζωνών των Χ.Α.Δ.Α. που βρίσκονται στην περιοχή ευθύνης σας.\nΕπίσης θα πρέπει να απομακρυνθούν όλα τα απορρίμματα που βρίσκονται πλησίον του χώρου των Χ.Α.Δ.Α. Σας είναι βέβαια γνωστό ότι έχει εκδοθεί από την Νομαρχία απόφαση παύσης λειτουργίας των Χ.Α.Δ.Α και ως εκ τούτο είναι ανενεργοί.\nΣυνιστούμε επίσης τη λήψη κάθε μέτρου ώστε να μην επαναληφθούν φαινόμενα εναπόθεσης απορριμμάτων ανεξέλεγκτα σε διάφορους χώρους από ιδιώτες.\nΗ διαφύλαξη και προστασία του περιβάλλοντος είναι ευθύνη όλων μας. Το παρόν έγγραφο να κοινοποιηθεί στους κατοίκους της περιοχής με κάθε πρόσφορο μέσο. (διανομή, τοιχοκόλληση, στα καφενεία κ.λ.π.).\nΑναρτήθηκε από Το καθημερινό βήμα της πόλης μας! στις 5/26/2011 02:11:00 μ.μ.


Βάσεις 2021 ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) - ΕΜΠ ΓΕΛ ΓΕΝIKH ΣΕΙΡΑ ΗΜ.\nNewsIT Ελλαδα Βασεις 2021 ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) – ΕΜΠ ΓΕΛ ΓΕΝIKH ΣΕΙΡΑ ΗΜ.\nΒάσεις 2021 ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) – ΕΜΠ ΓΕΛ ΓΕΝIKH ΣΕΙΡΑ ΗΜ.\nΒΑΣΕΙΣ 2021 ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) ΓΕΛ ΓΕΝIKH ΣΕΙΡΑ ΗΜ. – ΕΜΠ ΚΑΙ ΑΝΑΚΟΙΝΩΣΗ ΒΑΣΕΩΝ 2021 – ΜΟΡΙΑ ΕΙΣΑΓΩΓΗΣ: Ανακοινώθηκαν από το Υπουργείο Παιδείας οι Βάσεις εισαγωγής στην τριτοβάθμια εκπαίδευση για το 2021. Στο newsit.gr οι Βάσεις 2021 και τα μόρια για όλα τα τμήματα και τις σχολές.\nΒΑΣΕΙΣ 2021 ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) ΓΕΛ ΓΕΝIKH ΣΕΙΡΑ ΗΜ. στο ΕΜΠ ΚΑΙ ΑΝΑΚΟΙΝΩΣΗ ΒΑΣΕΩΝ 2021 – ΜΟΡΙΑ ΕΙΣΑΓΩΓΗΣ: Οι υποψήφιοι στις Πανελλήνιες 2021 έμαθαν σήμερα τα μόρια εισαγωγής, καθώς ανακοινώθηκαν και επίσημα από το Υπουργείο Παιδείας τα αποτελέσματα των Βάσεων 2021. Σήμερα, οι χιλιάδες υποψήφιοι θα γνωρίζουν αν κατάφεραν να εισαχθούν στη σχολή της αρεσκείας τους, κάνοντας το όνειρό τους πραγματικότητα ή θα ξαναδοκιμάσουν στις Πανελλήνιες τη νέα χρονιά.\nΤα μόρια για εισαγωγή στη σχολή ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) – ΓΕΛ ΓΕΝIKH ΣΕΙΡΑ ΗΜ. στο ΕΜΠ (Κωδικός σχολής στο μηχανογραφικό 0209), είναι 18.267 μόρια (Επιστημονικό πεδίο 2), με Ελάχιστη Βάση Εισαγωγής 14.38. Ο πρώτος επιτυχών συγκέντρωσε 19.374 μόρια, ενώ η σχολή ΜΗΧΑΝΟΛΟΓΩΝ ΜΗΧΑΝΙΚΩΝ (ΑΘΗΝΑ) έχει 113 θέσεις.


Επικοινωνήστε μαζί μας - Remove Spyware & Malware with SpyHunter - EnigmaSoft Ltd\nΜην επικοινωνήσετε με την ομάδα τεχνικής υποστήριξης για ερωτήσεις σχετικά με τις χρεώσεις. Για βοήθεια σχετικά με ζητήματα χρέωσης, επισκεφθείτε τη σελίδα "Ερωτήσεις χρέωσης". Για ερωτήσεις σχετικά με την υποστήριξη, επισκεφτείτε την Υποστήριξη μας.\nΜπορείτε να επικοινωνήσετε με το τμήμα υποστήριξης ανοίγοντας ένα εισιτήριο υποστήριξης πελατών στο SpyHunter 5's Spyware HelpDesk. Μπορείτε να αποκτήσετε πρόσβαση στο SpyHunter 5 του Spyware HelpDesk από την κύρια οθόνη του SpyHunter 5. Για να ανοίξετε ένα εισιτήριο υποστήριξης, κάντε κλικ στο εικονίδιο "HelpDesk". Στο παράθυρο που εμφανίζεται, κάντε κλικ στην καρτέλα "Νέο εισιτήριο". Συμπληρώστε τη φόρμα και κάντε κλικ στο κουμπί "Υποβολή". Εάν δεν είστε σίγουροι για το τι "Τύπος προβλήματος" να επιλέξετε, επιλέξτε "Γενικές ερωτήσεις". Οι αντιπρόσωποί μας θα επεξεργαστούν άμεσα το αίτημά σας και θα σας απαντήσουν.\nΣπίτι > Υποστήριξη > Επικοινωνήστε μαζί μας


AΘΛΗΤΙΚΗ ΕΝΗΜΕΡΩΣΗ: ΟΛΥΜΠΙΑΚΟΣ-ΕΡΓΟΤΕΛΗΣ 0-0\nΣε φιλική αναμέτρηση που έγινε στις εγκαταστάσεις του Ρέντη, "κεκλεισμένων των θυρών", ο Ολυμπιακός παραχώρησε "λευκή" ισοπαλία στον Εργοτέλη.\nΟ Εβαλντ Λίνεν χρησιμοποίησε για πρώτη φορά τους Αριελ Ιμπαγάσα και Ντένις Ρόμενταλ, που ήταν αρκετά δραστήριος, ενώ με την έναρξη του δευτέρου ημιχρόνου έκανε πολλές αλλαγές, δοκιμάζοντας πρόσωπα και σχήματα.\nΟ αγώνας κυμάνθηκε σε μέτρια επίπεδα και εκτός από την χρηστικότητα που είχε για τους προπονητές, δεν προσέφερε κάτι αξιόλογο. Μάλιστα, η σημαντικότερη φάση ανήκει φιλοξενούμενους, καθώς το σουτ που επιχείρησε μέσα από την περιοχή ο Καρέλης στο 71ο λεπτό, έστειλε την μπάλα στο δοκάρι του Πάρντο.\nΟ Εβαλντ Λίνεν χρησιμοποίησε τους εξής: Πάρντο, Τοροσίδης (46' Βασιλόγιαννης), Μοντέστο (46' Α.Παπαδόπουλος), Ποτουρίδης, Σοϊλέδης (46' Ζαϊρί), Γ. Παπαδόπουλος (65' Βάντερσον), Ιμπαγάσα (46' Οσκαρ), Φετφατζίδης (46' Νικλητσιώτης), Ρόμενταλ (46' Κατσικογιάννης), Επστάιν, Μήτρογλου (46' Νταρμπισαϊρ).\nΟσον αφορά στον Νίκο Καραγεωργίου, στην αρχή του αγώνα παρέταξε τους Δασκαλάκη, Γιαλούση, Κανδηλάκη, Τζούνιορ, Ολίσε, Ρομάνο, Βίσιο, Χίμπλιγκερ, Χάντι, Μπουντιμίρ, Βερπακόφσκις.\nΑναρτήθηκε από Δημήτρης Οικονόμου στις 11:21:00 μ.μ.


Πού χάθηκε ο... Βασίλης Καραπιάλης - Paraskhnio.gr\n11/07/2020 9:14 μμ\nΠού χάθηκε ο… Βασίλης Καραπιάλης\n23/12/2019 11:31 μμ\n23/12/2019 9:31 μμ\nΟ «Βασιλομπίλαρος» του κάμπου και του λιμανιού. Ο Βασίλης Καραπιάλης γεννήθηκε το 1965 στη Λάρισα και αναδείχθηκε με τη φανέλα της ομάδας του Τοξότη. Η φήμη του Λαρισαίου μπαλαδόρου έφτασε μέχρι την Κρήτη, με τον ΟΦΗ να κάνει προσφορά για να τον αποκτήσει. Εκείνος, όμως, ήθελε να παίξει στην ΑΕΛ, όπως και έγινε.\nΜετά από μια εκπληκτική σεζόν όπου σκόραρε 30 γκολ με τον Τοξότη, αν και μέσος, πήρε μεταγραφή το 1985 για τους «βυσσινί». Εκεί μεγαλούργησε, ειδικά τη χρονιά που η ομάδα του κάμπου βγήκε πρωταθλήτρια Ελλάδας το 1988, η μοναδική επαρχιακή ομάδα που το έχει πετύχει ποτέ. Ο Καραπιάλης επιλέχθηκε ως ο κορυφαίος ποδοσφαιριστής της σεζόν, ενώ χρίστηκε διεθνής.\nΤο 1991, μετά από ένα μεταγραφικό σίριαλ, κατηφόρισε για το λιμάνι του Πειραιά. Γνώρισε από πρώτο χέρι τα «πέτρινα χρόνια» του Ολυμπιακού, αλλά στη συνέχεια ήταν μέλος της ομάδας του Ντούσαν Μπάγεβιτς, που ξεκίνησε να «σαρώνει» τους τίτλους. Με την «ερυθρόλευκη» φανέλα κατέκτησε τέσσερα Πρωταθλήματα (από το 1997 έως το 2000), δύο Κύπελλα (’92 και ’99) και ένα Σούπερ Καπ (’92), ενώ έφτασε στους «8» του ChampionsLeague το 1999.\nΑν κάτι κάνει εντύπωση σε σχέση με τον Καραπιάλη, είναι οι μόλις 21 συμμετοχές (2 γκολ) με την Εθνική Ελλάδος. Ο πολυτάλαντος μεσοεπιθετικός έμεινε εκτός αποστολής στο Μουντιάλ του 1994 και από τότε δεν θέλησε να ξαναπαίξει στο αντιπροσωπευτικό συγκρότημα.\nΜετά το τέλος της πλούσιας καριέρας του, με 374 συμμετοχές και 90 γκολ στην Α’ Εθνική, υπηρέτησε τον Ολυμπιακό από τις θέσεις του προπονητή στις «μικρές» ομάδες και του σκάουτερ, ενώ σήμερα διατηρεί δική του Ακαδημία Ποδοσφαίρου στο Χαλάνδρι.\nTags«Που χάθηκε ο...» Βασίλης Καραπιάλης Λάρισα Νεκτάριος Δαργάκης Ολυμπιακός\n11/07/2020 12:18 μμ\nSuper League 1: «Λουκέτο» επ’ αόριστον αποφάσισαν οι διαιτητές!


ΚΥΝΟΚΟΜΕΙΟ ΔΗΜΟΥ ΚΑΣΤΟΡΙΑΣ, ΜΙΑ ΠΑΛΙΑ ΠΛΗΓΗ. ΕΙΚΟΝΕΣ ΝΤΡΟΠΗΣ. | blog καθημερινής ενημέρωσης\nΚΥΝΟΚΟΜΕΙΟ ΔΗΜΟΥ ΚΑΣΤΟΡΙΑΣ, ΜΙΑ ΠΑΛΙΑ ΠΛΗΓΗ. ΕΙΚΟΝΕΣ ΝΤΡΟΠΗΣ.\nΗ ΑΥΤΟΔΙΟΙΚΗΣΗ ΚΑΙ ΣΗΜΕΡΑ, ΟΠΩΣ ΚΑΙ ΟΛΑ ΤΑ ΧΡΟΝΙΑ ΑΔΙΑΦΟΡΕΙ –\nΗ πόλη και όχι μόνο έχει γεμίσει φόλες. Νεκρά πολλά πολλά τετράποδα, πολίτες εκτιμούν πως τα νεκρά σκυλιά από φόλες ξεπερνούν τα 45.\nΡωτάμε τον δήμο Καστοριάς αν γνωρίζει πως ξαφνικά γίνεται όλο αυτό, δεν απαντά.\nΡωτάμε με ποιόν τρόπο σκέπτεται να αντιμετωπίσει ένα χρόνιο πρόβλημα που δεν έλυσε καμία δημοτική αρχή, τίποτα. Το μόνο περίεργο που βλέπουμε, τρεις βδομάδες τώρα φόλες και νεκρά αδέσποτα και όχι μόνο σκυλιά παντού.\nΗ υπόθεση του κυνοκομείου του δήμου ( χωρίς άδεια) στο απροχώρητο. Θα έπρεπε να φιλοξενεί περίπου 50 σκυλιά και εκεί όλα αυτά τα χρόνια άλλοτε έχουμε 120,150,200 σκυλιά.\nΑπαράδεκτη η κατάσταση, κατάσταση έκτακτης ανάγκης.\nΠάρτε μέτρα. STOP στις φόλες, υπάρχει νόμος, θανατώνουμε και τετράποδα που απλά οι πολίτες τα βγάζουν για βόλτα……\nΟΙΚΟΝΟΜΙΚΗ ΕΠΙΤΡΟΠΗ ΔΗΜΟΥ ΚΑΣΤΟΡΙΑΣ ΓΙΑ ΤΟ ΚΑΤΑΣΧΕΤΗΡΙΟ ΤΟΥ Γ.ΓΕΩΡΓΙΑΔΗ Ο δήμος Καστοριάς δεν πληρώνει τον Γ.Γεωργιάδη, ενώ έχει δικαστικές αποφάσεις υπέρ του, ενώ υπάρχουν όλα τα παραστατικά που δείχνουν...\nΔημοσιεύτηκε απο τον adolphholyman στις 16,Μάρτιος, 2011, 8:23 μμ. στις Κατηγορίες HOT - ΕΙΔΗΣΕΙΣ, ΚΑΣΤΟΡΙΑ, ΚΑΤΑΓΓΕΛΙΕΣ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Tουρκία: Ιμάμης σκότωσε τις 3 κόρες του για να εκδικηθεί τη γυναίκα του που τον χώρισε - AntilalosPress\nTουρκία: Ιμάμης σκότωσε τις 3 κόρες του για να εκδικηθεί τη γυναίκα του που τον χώρισε\n01 Σεπ 18:15\nΧειροπέδες σ’ έναν ιμάμη στην επαρχία της Τραπεζούντας φόρεσε η τουρκική αστυνομία για τη στυγερή δολοφονία των τριών παιδιών του.\nΟ ιμάμης τεμένους της πόλης Οφ είχε τηλεφωνήσει ο ίδιος στην αστυνομία και ομολόγησε ότι σκότωσε τις τρεις κόρες του.\nΟι Αρχές βρήκαν σε μια λίμνη αίματος τις σορούς των παιδιών, ηλικίας τεσσάρων, επτά και έντεκα ετών στο σπίτι τους στο χωριό Ουλούαγατς, σύμφωνα με την τουρκική εφημερίδα Cumhuriyet.\nΗ αστυνομία έχει ξεκινήσει έρευνα για το τραγικό περιστατικό, αλλά σύμφωνα με τουρκικά ΜΜΕ ο ιμάμης φέρεται να θέλησε με την πράξη του αυτή να εκδικηθεί τη γυναίκα του, που κατέθεσε αίτηση διαζυγίου. Είχε προηγηθεί χθεσινή απόφαση δικαστηρίου που διέταξε τον ιμάμη να μείνει μακριά από την οικογένειά του για έναν μήνα, επειδή είχε νωρίτερα ξυλοφορτώσει τη σύζυγό του. Ο ιμάμης πήρε τα τρία κορίτσια, Eλίφ, Χιρανούρ και Γιαρέν, για μια μέρα μαζί του, αλλά πριν τα παραδώσει σήμερα στη γυναίκα του, τα δολοφόνησε για να πάρει εκδίκηση. Ο ίδιος είπε ότι οι κόρες του ήταν ψυχρές μαζί του και έχασε την ψυχραιμία του.